OBJAVITE SPISAK JAVNIH NABAVKI Crnadak uputio otvoreno pismo Cvijanovićevoj i Viškoviću - Srpskainfo\nPoslanik PDP u Narodnoj skupštini Republike Srpske, Igor Crnadak uputio je otvoreno pismo predsednici Srpske, Željki Cvijanović i premijeru Radovanu Viškoviću u kojem ih je podsetio na obećanje dato prošle godine, a koje se odnosi na objavljivanje spiska svih javnih nabavki koje je RS provela za vrijeme trajanja vanrednog stanja.\nObraćam vam se povodom obećanja koje ste javno izrekli na sjednici Narodne skupštine Republike Srpske održanoj 21. maja 2020.godine, kada smo donijeli odluku o ukidanju vanrednog stranja, a koje se odnosi na to da ćete obezbjediti da se objavi spisak svih javnih nabavki koje je Republika Srpska provela za vrijeme trajanja vanrednog stanja. Iako je prošlo 16 mjeseci od tada, javnost Republike Srpske još uvijek nije dobila informaciju ko je dobio poslove javnih nabavki za vrijeme korone, šta se nabavljalo i po kojim cijenama – naveo je Crnadak u pismu.\nOn ističe da je kao narodni poslanik iskoristio i mogućnost poslaničkog pitanja Vladi Republike Srpske, te zatražio ovu informaciju, ali da nije dobio odgovor.\n– Danas, nakon što je pravosuđe Republike Srpske započelo ozbiljnu istragu višemilionske pljačke narodnog novca koja se odigrala tokom pandemije korona virusa u Republici Srpskoj, uključujući i hapšenja pojedinih lica, pozivam vas da prestanete skrivati podatke koji se tiču ovog mučnog perioda i da u narednim danima objavite spisak svih nabavki. Ukoliko i dalje budete krili ovu informaciju, sasvim logično je da ćete u javnosti biti prepoznati kao neko ko je saučesnik ili, u najmanju ruku, zaštitnik onih koji su se obogatili dok je narod Republike Srpske bio zaključan u svojim kućama, a kompletna privreda onemogućena da radi – ističe se u pismu.\nDodaje se da su se u međuvremenu, u javnosti pojavile informacije da su u velikom broju nabavki za vrijeme korone učestvovali pojedinci i firme čiji su najuži članovi porodica ujedno i članovi kabineta najviših funkcionera Republike Srpske, narodni poslanici i slično.\n“Narod je zgrožen” Crnadak predlaže održavanje posebne sjednice NS RS zbog javnih nabavki tokom pandemije\nCrnadak o aferi “Korona ugovori”: Javnost ne očekuje da neko za nekoga STAVI RUKU U VATRU, nego traži odgovore\nOvo je, kako kaže Crnadak, dodatno uznemirilo javnost Republike Srpske jer se stiče utisak da se za vrijeme vanrednog stanja stvorila jedna mreža nepotizma i pohlepe u institucijama Republike Srpske, koja je iskoristila tešku situaciju zbog korone i na toj muci našeg naroda zaradila desetine miliona maraka.\n– Zbog toga, prekinite konačno svoju šutnju i dostavite javnosti spisak svih javnih nabavki tokom vanrednog stanja sa podacima o predmetima nabavki, isplaćenim iznosima i firmama koje su dobile poslove. Vi ste najviši funkcioneri Republike Srpske i narod se sa pravom pita, šta krijete od javnosti. Кoga želite zaštititi i ko je najviše profitirao?Кo je na prevaru zaradio milione? Кo su vlasnici firmi koji su dobili poslove?- pita Crnadak.\nOn kaže da se sve ove informacije mogu objaviti, ako to žele.\nCrnadak poručuje Cvijanovićevoj i Viškoviću da sami izaberu, hoćete li stati na stranu naroda i javnosti ili na stranu onih koji su opljačkali Republiku Srpsku.\n– Ako ništa drugo, budite razumni, ovi podaci će svakako biti dostupni svima, najkasnije sledeće godine. Učinite veliku stvar za Republiku Srpsku, ispunite svoje obećanje iz maja prošle godine, objavite spisak – navodi se na kraju pisma.\nPolitika javne nabavkenepotizampismotenderi\nAlbanski lobisti pisali Bajdenu: Traže osudu nedavnih dešavanja na KiM, imaju i POSEBNE ŽELJE\nPismo očajne žene "U braku smo 20 godina, skoro toliko traje i TAJNA MOG SUPRUGA, osjećam se posramljeno"


Kako usporiti opadanje kose? – mojKontakt portal – Radio Televizija Kontakt\nKako usporiti opadanje kose?\nRazličite faze opadanja kose zahtevaju različite tretmane. Evo kako treba reagovati u zavisnosti od toga u kom ste stadijumu.\nMožda mislite da bi vam velike količine novca pomogle da “izlečite” gubitak kose? Otkrivamo vam veliku i dugo prećutkivanu tajnu: ne postoji lek.\nĆelavost kod muškaraca je ukorenjena u vašim genima i ne postoji jednostavan način da to potpuno iskorenite, već samo tretmani koji će usporiti opadanje kose.\n“Kako biste sprečili opadanje kose, nemojte da perete kosu vrelom vodom, već mlakom i nemojte da je traumirate nakon pranja, već je nežno osušite prirodnim putem. Takođe je bitno da spavate najmanje sedam sati svake noći, jer se tada oporavlja i otpušta hormon rasta”, kaže specijalista za opadanje kose Ragu Redi.\nPostoje dva klinički testirana medicinska tretmana koja mogu da spreče dalje gubljenje kose i da podstaknu ponovni rast: finasterid (većini poznat kao propecija) i minoksidil (poznat kao rogaine). “Kombinacija oba preparata je najbolja baza svakog tretmana”, kaže specijalista za opadanje kose Leonora Doklis.\nUzimajte pilulu od 1 mg svakodnevno, ali pre svega proverite da niste možda u grupi od 15 procenata muškaraca koji su otporni na propeciju.\nDvogodišnja studija na 1553 muškarca, sa srednjim do umerenim opadanjem kose, pokazala je da propecija održava rast kose ili ga čak povećava za 83 procenta. “Propecija traje 16 sati, tako da čak iako je uzimate svaki drugi dan, efekat neće izostati”; kaže Redi.\nMinoksidil, koji je poznatiji kao regaine, nanosi se direktno na skalp kože i sprečava dalje opadanje kose i podstiče njen rast, ali nije utvrđeno za koliko. Međutim, klinička testiranja su pokazala da 85 procenata muškaraca koji nanose minoksidil od pet procenata dva puta dnevno mogu da primete drastičan pomak za samo četiri meseca.\nJednom kada regija na vašem temenu postane potpuno ćelava, postaje gotovo nemoguće da ponovo izraste kosa, ali uz određene tretmane, čak iako je ćelavost uzela maha, postoje neke šanse da vratite određeni procenat kose.\nTakođe, možete da probate i sa korišćenjem lasera. Ispitivanje koje je trajalo 26 nedelja, a uključivalo je 110 pacijenata, sa mestimičnim mestima potpune ćelavosti, otkrila je da su oni ispitanici, koji su koristili HairMax LaseComb, primetili znatno poboljšanje u gustini kose.\nU ovom stadijumu opadanja kose, transplantacija kose se čini kao jedion rešenje. Prosečan muškarac ima oko 100.000 vlasi na glavi, a vama je potrebno najmanje 25.000 ako ne želite da se susretnete sa potpunim opadanjem kose.\nJednom kada potpuno izgubite kosu, kasno je za transplantaciju kose. Jedino što može da se uradi jeste kloniranje kose, koje sa sobom vuče određene rizike od odbijanja i reakcije na nove klonirane vlasi. Međutim, nemojte da očajavate ako ostanete ćelavi, jer su muškarci bez kose i te kako seksi ženama, a uz pomoć naših šest koraka do savršeno obrijane glave, bićete ćelavi seksi bog svih žena.\nKako naučiti strani jezik za 17 dana\nKupanje na Bogojavljenje na minus trideset (FOTO)


Tanjug 6. septembra 2019. 12:20\nSJAMEN – Više od 20 privrednih kompanija iz Srbije predstaviće se na Međunarodnom sajmu za investicije i trgovinu (CIFIT 2019) koji se održava u kineskom gradu Sjamenu od 8. do 11. Septembra, izjavio je danas državni sekretar Ministartsva privrede Milun Trivunac i izrazio očekivanje da će tokom CIFIT-a privrednici iz Srbije sklopiti nova partnerstva sa kineskim i drugim kompanijama.\nTrivunac je posle konferencije za medije, na kojoj je najavljen ovogodišnji CIFIT, a na kojem je Srbija počasni gost, istakao da se srpskim privrednicima pruža prilika da se predstave na jednom od najvećih investicionih sajmova na svetu.\n„Srbiji je učinjena velika čast time što je počasni gost na jednom od najvećih sajmova investicionih mogućnosti i trgovine“, rekao je Trivunac novinarima u Sjamenu.\n„To su CRBC, Linglong, Ziđin koji je iz provincije Fuđijan i koji je investirao u RTB Bor, zatim HBIS koji je investirao u Železaru Smederevo. Predstavnici tih kompanija će na najbolji način kineskim investitorima, kroz kinesku prizmu, predstaviti sve investicione mogućnosti naše zemlje“, naveo je Trivunac.\nZamenik generalnog direktora Organizacionog komiteta CIFIT-a Jeoven Vong naglasio je da je Srbija veoma važna zemlja u Inicijativi „Pojas i put“, kao i da sve više kineskih kompanija želi da investira u Srbiju.\n„Srbija je počasni gost na CIFIT-u ove godine, predložio bih vašim privrednicima da iskoriste sve mogućnosti koje vam se pružaju na ovom sajmu na kojem će biti održano mnogo različitih seminara i simpozijuma sa ciljem da unapredimo saradnju“, poručio je Vong.\nCilj sajma je, kako kaže, i da se ohrabruje kineske kompanije da više ulažu u Srbiju i tako jačaju ekonomske veze dve zemlje.\n„Fokusiramo se na globalno dvostranu investiconu promociju, posebno želimo da ohrabrimo kineske kompanije da izađu na globalno tržište“, rekao je Vong.\n„To je zato što se vaše poslovno okruženje veoma unapredilo. Mnogo kineskih kompanija je zainteresovano za investiranje u Srbiju, tako da očekujem da će biti postignuti konkretni rezultati i postignuta nova saradnja u oblasti privrede između naše dve zemlje“, kazao je Vong.\nMinistar Ljajić će u nedelju 8.septembra otvoriti Srpski paviljon na sajmu, a u okviru CIFIT-a, koji je postao sastavni deo Inicijative „Pojas i put“, biće održano oko 20 konferencija, od kojih će Srbija imati učešće na čak 13.\nManifestacija se održava po 22. put, a pre Srbije počasni gosti sajma bile su zemlje poput Ceške, Bahreina, Italije, Gruzije…\nCIFIT se od 1997. godine tradicionalno održava u istočnoj kineskoj provinciji Fuđian i jedan je od najvećih investicionih i trgovinskih sajmova svetu.\tProšle godine sajam je posetilo oko 120. 000 ljudi.


EXPRES VESTI - Pismo deset zemalja EU protiv proširenju Severnog toka\nPismo deset zemalja EU protiv proširenju Severnog toka\nBRISEL - Planovi Rusije za proširenje gasovoda Severni tok do Nemačke u suprotnosti su sa interesima Evropske unije (EU) i mogli bi da dovedu do dodatne destabilizacije Ukrajine, navodi se u pismu deset evropskih vlada upućenom na adresu Evropske komisije.\nKako prenosi agencija Rojters, grupa evropskih kompanija je u septembru potpisala ugovor sa ruskom gasnom kompanijom Gasprom o proširenju gasovoda Severni tok do Nemačke, čime bi se zaobišla teritorija Ukrajine.\n"Stav Evropske komisije o projektu Severni tok 2 će takođe bitno uticati na percepciju zajedničke spoljne i bezbednosne politike EU među njenim ključnim saveznicima i tradicionalnim partnerima", dodaje se u pismu, u koje je Rojters imao uvid.\nProširenje gasovoda Severni tok bi, kako piše, moglo imati ozbiljne posledice po Kijev i zemlje EU.\n"Očuvanje tranzitne rute preko Ukrajine je u strateškom interesu celokupne EU, i to ne samo iz perspektive energetske bezbednosti, već i zbog unapređenja stabilnosti u regionu istočne Evrope", ocenjuje se u pismu deset vlada.\n"Ukrajina je bezbedna tranzitna ruta. Gas treba da nastavi da teče preko Ukrajine", izjavio je juče evropski komesar za energetiku, Migel Arijas Kanjete.\nGasprom je, kako podseća Rojters, pre dva dana saopštio da će obustaviti isporuke gasa Ukrajini, a zvanični Kijev poručio da će pronaći jeftinije isporuke gasa kod drugih dobavljača.\nK2_MORE_IN_THIS_CATEGORY « SAD zabrinute zbog ruskog sistema S-400 u Siriji\tPotraga za Ajnštajnovim talasima »


Iz kabineta Đukanovića: Vanredno stanje odlaže izbore - Radio Tivat\n17 мар Iz kabineta Đukanovića: Vanredno stanje odlaže izbore\nPosted at 08:39h in Politika\tby\tDragan Popadic\nIz kabineta predsjednika Crne Gore Mila Đukanovića pojasnili su za Dan situaciju vezano za moguće odlaganje lokalnih izbora u Tivtu. Kako su naveli, moguće uvođenje vanrednog stanja svakako bi odložilo izbore zakazane za 5. april.\n“Predsjednik Crne Gore će pratiti razvoj situacije u vezi sa pandemijom izazvanom virusom korona i zavisno od toga preduzimati mjere povodom izbora za odbornike u Skupštini opštine Tivat, zakazanih za 5. april 2020. godine. Shodno utvrđenim ustavnim nadležnostima, Skupština Crne Gore proglašava vanredno stanje, i to na predlog Savjeta za odbranu i bezbjednost Crne Gore”, navode iz kabineta.\n“Na prethodno pomenuto se naslanja Zakon o lokalnoj samoupravi, članom 37 stav tri, čija je formulacija jasna: Ako mandat skupštine ističe za vrijeme vanrednog stanja, mandat joj se produžava najduže 90 dana po prestanku okolnosti koje su izazvale to stanje. Riječju, po sili Ustava Crne Gore i Zakona o lokalnoj samoupravi, izbori za odbornike u Skupštini opštine Tivat biće odloženi u s lučaju da bude proglašeno vanredno stanje u državi prije njihovog održavanja 5. aprila”, rekli su iz kabineta šefa države.


Dan online - Ekonomija: Marković krije da MMF traži smanjenje plata - 2020-08-13\nEkonomija PREMIJER IZBJEGAO DA KAŽE GRAĐANIMA KOJE USLOVE POSTAVLJAJU MEĐUNARODNE FINANSIJSKE INSTITUCIJE\nGarancija od 80 miliona data uz uslove Marković krije da MMF traži smanjenje plata Prilikom davanja poslednje tranše od 74 miliona eura MMF je zatražio smanjenje plata i penzija i zaustavljanje dalje gradnje autoputa. I Međunarodna banka za obnovu i razvoj (IBRD) ranije je postavila uslove za davanje garancije vrijedne 80 miliona eura kako bi se stabilizovale finansije, kroz smanjenje broja zaposlenih u javnom sektoru i izradu modula za obračun zarada\nIako predsjednik Vlade Crne Gore Duško Marković tvrdi da neće biti smanjenja plata u javnom sektoru i penzija, to ne pokazuju podaci međunarodnih finansijskih institucija. Prilikom davanja poslednje tranše od 74 miliona eura MMF je zatražio smanjenje plata i penzija i zaustavljanje dalje gradnje autoputa. I Međunarodna banka za obnovu i razvoj (IBRD) ranije je postavila uslove za davanje garancije vrijedne 80 miliona eura kako bi se stabilizovale finansije, kroz smanjenje broja zaposlenih u javnom sektoru i izradu modula za obračun zarada.\nPredsjednik Partije penzionera, invalida i restitucije – PIR i poslanički kandidat Momo Joksimović kazao je da je premijer Duško Marković sakrio od građana da je MMF još prije pet godina tražio smanjenje i plata i penzija, da je upozoravao na posledice izgradnje autoputa i tako velike zaduženosti. I prilikom davanja poslednje tranše od 74 miliona eura MMF je takođe zatražio smanjenje i plata i penzija i zaustavljanje dalje gradnje autoputa. Joksimović je reagovao povodom izjave Markovića od prije nekoliko dana, kada je kazao da u narednom periodu neće biti smanjenja tih primanja.\n– Partija penzionera, invalida i restitucije – PIR, generacija koja je gradila i izgrađivala našu jedinu državu, našu Crnu Goru, jer ona ne pripada samo Vama već svima nama, ne može mirno zaspati a da Vam ne odgovori na Vaše javno obraćanje građanima Crne Gore: „Da ste Vi odgovorni predsjednik Vlade Crne Gore, koja garantuje redovnost isplata zarada, penzija i ostalih davanja, i da je ta Vlada posvetila toliku pažnju da je obezbijedila stabilnost finansija na duži rok”, a da pri takvom saopštavanju i gledanju ovom opljačkanom i gladnom narodu u oči i ne trepnete, jer nas obmanjujete, a to vam nije prvi put – poručio je Joksimović. Dodao je da je Partija PIR provela jednu sondažu nad 1.172 penzionera i lica koja žive od materijalnog obezbeđenja da odgovori na pitanje: „Kada bi MMF od pet milijardi duga koji će Crna Gora uskoro imati, oprostila Crnoj Gori 4 milijarde, da li bi bili spremni da se odreknu 100 eura u korist države?”.\n– Dobili smo samo dva potvrdna odgovora. Na naše pitanje zašto ne, odgovor je bio kratak: „Pa nemamo ni za hleb, pa kako možemo da damo”. S druge strane, odgovor, ovo je privatni zarobljeni feud a ne država. Ovo bi bio odgovor predsjedniku Vlade, da nam slijedi „srećna budućnost”, da je Crna Gora obezbijedila sve potrebno svojim građanima, i da sa ovom vlašću građani „mogu spokojno da žive, ali u bijedi”. Deficit u Fondu PIO za prvih šest mjeseci iznosi 143,52 miliona eura, ili 32,01 odsto. Nezaposlenost je porasla duplo, čak preko 43.000, a stvarno nezaposlenih je mnogo više, jer se veliki broj lica ne prijavljuje, jer nema nade za zaposlenje. Sada je zbog pandemije virusa korona ostalo bez posla preko 30.000 radnika, a do kraja godine ta brojka će preći preko 40.000, a ako se pandemija ne zaustavi, slijedi nam totalni kolaps, što je turistička privreda već osjetila. Premijer zna da nam ispod minimalne zarade od 222 eura, penziju prima preko 44.000 penzionera – rekao je Joksimović. Vl.O.\n„Svi znaju šta nas čeka poslije izbora”\nJoksimović je istakao da bi zamolio Markovića da preskoči stavku oko usklađivanja penzija.\n– Od 2012. godine penzije su u prosjeku porasle za 10 eura, a u 2020. godini za 0,53 odsto. Vi ste obećavali da ni majkama nećete ukidati data im zakonska prava, pa ste ih prevarili. Svakome je jasno da Crnu Goru poslije još jednih pokradenih izbora čeka odmah smanjenje i plata, i penzija i ostalih primanja. Zato, poštovani penzioneri svih vjera i nacija, radi svog dobra glasajte za sebe – rekao je Joksimović.\nDodao je da premijer sigurno zna da smo zemlja sa najviše suicida, gdje se svakog četvrtog dana po jedan građanin ubije, a najviše penzioneri i zaduženi.\n– Još jednom, u nizu obmana, radite na izmišljenim, najprimitivnijim vama znanim podjelama, pokradete izbore, a briselska i svjetska politička, plaćenička birokratska administracija vam sve to aminuje.\nZato, penzioneri koji su gradili i izgradili ovu državu, koji su stali uz mladost, nadu i poštenje, uz politički spasilački blok, na čijem je čelu Aleksa Bečić, nadu ne gubimo – zaključio je Joksimović.


Ne možeš da znaš dok se ne testiraš | Ritam Grada - vesti Kragujevac\nU četvrtak, 1. novembra u periodu od 11 do 14 časova u Pešačkoj zoni Omladina JAZAS-a Kragujevac u saradnji sa Institutom za javno zdravlje Kragujevac i Asocijacijom „Duga“ iz Šapca organizovaće akciju testiranja na HIV.\nPotpuno besplatno i anonimno testiranje biće sprovedeno u terenskim vozilima.\nOvo je jedna od niza akcija u okviru kampanje „Ne možeš da znaš dok se ne testiraš“. Inicijativu za realizovanje ove kampanje pokrenulo je, početkom juna ove godine Ministarstvo zdravlja Republike Srbije u saradnji sa Institutom za javno zdravlje Srbije.\nCilj kampanje „Ne možeš da znaš dok se ne testiraš“ je rano otkrivanje eventualne infekcije HIV virusom, a kampanja je usmerena i na borbu protiv diskriminacije osoba koje žive sa HIV-om, jer je to vodeći razlog koji utiče na smanjivanje broja osoba koje se testiraju.\nBesplatna testrianja i radionice edukativnog sadržaja sprovodiće se u više od 40 gradova Srbije do 2014. godine.\nSvetski dan borbe protiv side, centralna manifestacija u “Plazi”


Razgovori sa zajednicom: Borba trans žena u Srbiji - Geten\nBorba trans žena u Srbiji predstavlja, pored borbe za ženska prava, i borbu za ona osnovna ljudska. Trans žene se svakodnevno susreću sa duplom opresijom – onom kreiranom od strane mizoginog, patrijarhalnog drušva, kao i onom prouzrokovanom transfobijom i problemom korumpiranog, birokratskog sistema u srpskom zdravstvu.\nTrans ženama otežavajuću okolnost predstavljaju ekonomska, sociološka i biološka pitanja – potraga za poslom, sa dokumentima u kojima se nalaze nevalidno ime i polna oznaka, gotovo je nemoguća. U društvu se često nalaze na margini i doživljavaju diskriminaciju kako sa desnice, tako i sa levice, a zdravstveni sistem i kompletan proces tranzicije usporen je zbog nedostatka stručnih lekara koji se bave ovom oblašću.\nBorba za integraciju trans žena u društvo jedna je od najtežih. Priču ovih hrabrih žena imaćete priliku da čujete na diskusiji u utorak, 10. Septembra u 16 časova.


1.maja ove godine navršila se 86. godišnjica od prvog komercijalnog leta koja je istorijski veoma važna za razvoj našeg grada, ali i Srbije. 1. maja 1935. godine prva nacionalna avio-kompanija "Aeroput" uvrstila je i Niš u svoj red letenja, i to na međunarodnoj liniji koja je povezivala Srbiju, Makedoniju i Grčku.\n>>> SPECIJAL 35 GODINA AERODROMA NIŠ (1986. - 2016.) <<<\nSa niškog aerodroma od kraja juna 2015.godine godine redovno saobraća prva niskotarifna avio-kompanija Wizz Air danas obavlja prevoz putnika na 5 destinacija i to do Bazela, Dortmunda, Malmea, Memingena i Beča. Posle Wizz Air-a svoje letove je uspostavio i najveći niskotarifni avio-prevoznik Ryanair koji trenutno saobraća ka 4 destinacije i to do Milana Bergama, Bratislave, Berlina i Malte. Sa Aerodroma Niš svoje letove ka Cirihu kraće i duže vreme obavljaji su švajcarski prevoznici Germania Flug i njihov nacionalni prevoznik SWISS. Zahvaljujuci podršci države, Air Serbia je otvorila svoju bazu na Aerodromu Niš i povezala ga ka 12 novih linija , a među tim linijama se posle 10 godina pauze našao i Tivat, ali i mnoge druge nove destinacije širom Evrope. Tokom 2020. godine pandemija virisa COVID-19 broj linija je sveden na nekoliko destinacija od kraja marta do decembra. Posledica virusa smanjila je broj i broj putnika u odnosu na 2019. godinu za više od 60%. 2021. godina predstavlja godinu oporavka koji je vrlo spor, a u kome se očekuje da se broj destinacija i putnika poveća kako se ograničenja za putovanja širom sveta budu ukidala ukoliko pandemija virusa COVID-19 bude jenjavala.


BiH ponovo dobija loše ocjene iz Brisela | Magazin Plus\nBiH ponovo dobija loše ocjene iz Brisela\nŠest zemalja Zapadnog Balkana 17. aprila dobiće od Evropske komisije dubinsku analizu stanja zasnovanu na političkim i ekonomskim kriterijumima kao i procjenu sposobnosti za preuzimanje obaveze koje nosi članstvo u EU. U Briselu su pred ovaj izvještaj najavili da podrška koju EU daje procesu proširenja ni na koji način neće uticati niti uljepšati ocjenu stanja demokratije, vladavine prava, ljudskih prava, ekonomije i usklađenosti sa standardima EU u svakoj od šest partnerskih zemlja iz regiona. Prema uvidu koje je DW imao u ovogodišnji izvještaj, vladavina prava, organizovani kriminal i korupcija, sloboda izražavanja i bilateralni sporovi ponovo su ocijenjeni kao ”bolne tačke” čitavog regiona.\nBiH i Kosovo – korak naprijed, korak nazad\nU Briselu kao pozitivan pomak u BiH vide činjenicu da je zemlja predala odgovore na Upitnik Evropskoj komisiji\nEU i dalje čeka da od BiH dobije konkretan dokaz odlučnosti i rada koji je do sada ili izostao ili došao sa velikim zakašnjenjem. ”Vrlo sam zabrinut jer ni ove godine izvještaj neće biti mnogo drugačiji od ranijih jer nije mnogo napretka ostvareno u prethodnih godinu dana u BiH. Napredak ka punoj demokratiji i vladavini prava u BiH u najboljem slučaju stagnira ili je čak u nazadovanju. U BiH nema opipljivog napretka”, naglašava u razgovoru za DW Eduard Kukan, član Spoljnopolitičkog odbora Evropskog parlamenta i dugogodišnji predsjednik Odbora za saradnju sa Zapadnim Balkanom.\n”Albanija je napravila dubinsku reformu pravosuđa koja će, jednom kada se primijeni, biti daleko najvažnija reforma sprovedena među zemljama u procesu proširenja, a rekao bih čak i ozbiljnija nego što je to slučaj u nekim zemljama članicama EU”, objašnjava Kukan.\nKada je Makedonija u pitanju, ona najduže čeka na otvaranje pristupnih pregovora. Zemlja je 2005. godine dobila status zemlje kandidata, a preporuku Evropske komisije za otvaranje pristupnih pregovora dobijala je već dva puta 2009. i 2012. godine. Oba puta preporuka nije dobila neophodnu podršku zemlja članica EU, na prvom mjestu zbog otvorenog pitanja imena zemlje kome se protivi Grčka. Makedonija je nakon posljednjih izbora imala dramatičan period smjene stare i dolaska nove vlade, a ocjena Komisije jeste da je zemlja ”prevazišla političku krizu” i pokazala ”jasnu političku volju za napredak”.\n”Često se dešava da zemlje članice svoje pozicije zasnivaju, ne na rezultatima koje neka zemlja postiže u procesu evrointegracija, već na političkim i bilateralnim pitanjima. Apelovao bih na Savjet da objektivno vrednuje rezulatate koje su Albanija i Makednija postigle na svom Evropskom putu”, poručio je Eduard Kukan.\nNezvanične informacije do kojih je DW došao u Briselu govore da su visoki zvaničnici Evropske komisije praktično do samog usvajanja izvještaja pregovarali sa zemljama članicama EU o otvaranju pristupnih pregovora sa Skopljem i Tiranom.\nNa Kosovu stvari ne fukcionišu kako bi trebalo\nKosovo ne bi trebalo da se nada pozitivnom stavu Evropske komisije\nPrema riječima Edurada Kukana ni Kosovo ne bi trebalo da se u ovogodišnjem izvještaju nada pozitivnom stavu Evropske komisije. Vladavina prava i ekononomski aspekti u zemlji su i dalje pod velikim znakom pitanja, a normalizacija odnosa sa Srbijom je u stagnaciji uz povremene eskalacije i tenzije sa obje strane. Evropska komisija kaže da su reforme na Kosovu usporene zbog prošlogodišnjeg izbornog perioda. Od vlasti u Prištini se traži da efikasnije radi na primjeni Sporazuma o stabilizaciji i pridruživanju, ali i da se više angažuje u dijalogu sa Beogradom i primijeni sve postignute sporazume, na prvom mjestu sporazum o formiranju Zajednice srpskih opština.\n”Smatram da ovaj izvještaj neće donijeti mnogo ohrabrenja za Kosovo jer su mogli mnogo više da urade. Koliko im je samo vremena trebalo da u parlamentu glasaju za demarkaciju granice sa Crnom Gorom? To je dokaz da stvari na Kosovu ne funkcionišu kako bi trebalo. Očekujem dosta oštrih preporuka u izvještaju o tome kako i šta da poprave na svom daljem evropskom putu”, ocjenjuje Kukan.\n”Jasno je da će ove zemlje dobiti podršku za još brže otvaranje i zatvaranje pristupnih poglavlja, ali uz ispunjavanje svih kriterijuma i bez ikakvih prečica”, kaže Eduard Kukan.\nOn što je takođe jasno jeste da će se jedan od najvažnjih, ako ne i najvažniji dio izvještaja Evropske komisije o Srbiji odnositi na proces normalizacije odnosa sa Kosovom.\nU Briselu svakako primjećuju da varnice koje i dalje, svako malo, izbijaju između Beograda i Priština predstavljaju prijetnju za stabilnost čitavog regiona i krše jedan od osnovnih zahtjeva EU u procesu proširenja, a to su dobrosusjedski odnosi i rješavanje bilateralnih sporova. I pored dobrih ocjena koje je dobijala za svoju ekonomsku reformu i pozitivnu ulogu u regionalnim odnosima, Srbija se i ovoga puta suočava sa kritikama kad su u pitanju reforme u oblasti pravosuđa, borbe protiv korupcije i organizovanog kriminala i slobode izražavanja. Sve to su bolne tačke čitavog regiona i to od samog početka evrointegracionog procesa regiona.\n”Postoji stagnacija ili čak nazadovanje demokratije u regionu. Razlikuje se od zemlje do zemlje ali opšte stanje nije dobro. Vladavina prava, transparentnost u javnim poslovima, saradnja civilnog društva i državnih institucija, sve se to mora poboljšati. A sloboda medija i tretiranje medija od strane vlasti predstavljaju jedan od najznačajnijih problema na Zapadnom Balkanu”, zaključuje Kukan u razgovoru za DW.


Agencija za razvoj malih i srednjih preduzeća prerasta u Razvojnu agenciju RS - Istinito.com - Ne budi ovca!\nPočetna > BIH > Ekonomija > Agencija za razvoj malih i srednjih preduzeća prerasta u Razvojnu agenciju RS\n1. Avgusta 2019. Istinito241Leave a Comment on Agencija za razvoj malih i srednjih preduzeća prerasta u Razvojnu agenciju RS\nRepublička agencija za razvoj malih i srednjih preduzeća trebalo bi da preraste u Razvojnu agenciju RS, a ova transformacija predviđena je prijedlogom za izmjene i dopune Zakona o razvoju malih i srednjih preduzeća koji je danas utvrdila Vlada RS.\n– Proširenje nadležnosti RARS je najvažnija novina koju donosi Prijedlog zakona. Njegova dosadašnja primjena pokazala je da trenutne nadležnosti Agencije, utvrđene u ovom zakonu, ne obuhvataju sve stručne i druge poslove koje Agencija obavlja ili može da obavlja u praksi – saopšteno je iz Vlade RS.\nKako se navodi, Agencija nije upravna organizacija i zbog toga je u mogućnosti da učestvuje u projektima koje finansira Evropska unija ili njene države članice ili druge zemlje.\n– Projekti u kojima učestvuje Agencija ne odnose se samo na oblast malih i srednjih preduzeća, nego i na druga privredna područja, kao što su inovacije, industrija, tehnologija, ekologija, edukacije, izvozne aktivnosti, sistemi kvaliteta, podrška u privlačenju i realizaciji ulaganja i druga područja, a koja su u direktnoj ili indirektnoj vezi sa oblastima malih i srednjih preduzeća.\nS obzirom na to da će u narednom periodu Agencija moći učestvovati u projektima iz različitih privrednih područja, privredni subjekti će putem Agencije moći ostvariti pravo na direktnu novčanu podršku iz sredstava određenog projekta ili neku drugu nenovčanu podršku, u zavisnosti od predmeta projekta. Privrednicima koji se bave spoljnotrgovinskim djelatnostima je od posebnog značaja proširenje nadležnosti Agencije na pružanje podrške izvoznicima, navode iz Vlade.\nKako ističu, ovim zakonom se uspostavljaju pretpostavke da se kroz jednu već postojeću instituciju, bez dodatnih troškova, pruži kvalitetnija podrška preduzetništvu i privrednom razvoju RS.\nTagged istinito razvojna agencija sjednica vlada rs


Sekretar Gojković: Otvaraju se zvanični kol centri u svakom domu zdravlja u Vojvodini\nPokrajinski sekretar za zdravstvo prof. dr Zoran Gojković izjavio je danas, 18. marta, da je na Klinici za infektivne bolesti KCV hospitalizovano pet pacijenata obolelih od virusa korona, od kojih su tri pacijenta na respiratoru i u teškom opštem stanju, jedan u kritičnom, dok su dva pacijenta, koja su prva primljena u Klinički centar Vojvodine, sa značajnim poboljšanjem stanja.\n„Epidemiološka služba je i dalje na terenu, svi kontakti koji su izolovani od ovih pacijenata su u ovom trenutku pod punom kontrolom, što ne znači da i dalje ne treba biti oprezan, s obzirom na to da ćemo verovatno imati i nove nivoe zaraze drugih ljudi“, izjavio je sekretar Gojković, ističući da je pacijent koji leži u Opštoj bolnici u Pančevu takođe u dobrom opštem stanju, navodi se u saopštenju Biroa za odnose s javnošću Pokrajinske vlade.\nGojković je najavio da će zdravstveni sistem Vojvodine i kontakti ljudi koji su u kućama, kojima je određena samoizolacija ili mera karantina u narednom periodu funkcionisati na tri nivoa.\n„Prvi nivo su zvanični kol centri svakog od 44 doma zdravlja u Vojvodini, koji će biti 24 sata na raspolaganju svim pacijentima. Drugi nivo je da se u okviru domova zdravlja obezbeđuju posebne prostorije, što se već čini, koje će biti samoizolovane za pacijente koji imaju akutne respiratorne simptome i ti centri će imati svoje telefone, na koje će im se obraćati građani koji se nalaze u samoizolaciji, a kod kojih se javljaju ozbiljniji simptomi, kako ne bi dolazilo do mešanja pacijenata u tim akutnim respiratornim centrima i kako se ne bi pravile gužve“, rekao je Gojković.\nViše iz ove kategorije « Saopštenje MUP: U Žablju uhapšen zbog sumnje da nije poštovao rešenje o samoizolaciji\tDonacija NR Kine: U KCV stiglo pet respiratora »


Banka matičnih ćelija Cryosave izgubila dozvolu za rad - CdM\nCryosave, jedna od najvećih privatnih banki matičnih ćelija u Evropi, izgubila je prije nekoliko dana dozvolu za rad i pravo da prikuplja, skladišti, izvozi i uvozi matične ćelije, saopštila je švajcarska agencija za ljekove i medicinska sredstva Swissmedic.\nNa osnovu prijave i dokaza koje je Swissmedicu podnio beogradski advokat za pravo konkurencije Rastko Petaković, protiv kompanije i menadžmenta je pokrenut postupak jer postoje indicije da je kompanija počinila krivično djelo prekršivši švajcarski zakon o transplantaciji, u dijelu koji se odnosi na izvještavanje i saradnju, piše Nova ekonomija.\nKako je objavio Petaković, roditelji koji su deponovali matične ćelije svoje djece u ovoj banci, posljednjih mjeseci dobijali su obavještenja o transportu u Poljsku, u banku FamiCord (PKBM).\n“Kad sam utvrdio brojna kršenja zakona i medicinskih standarda kod Cryosave, podnio sam krivičnu i administrativnu prijavu protiv Cryosave”, obavijestio je Petaković javnost na Tviteru.\nPrema njegovim riječima, transport matičnih ćelija je obavljen bez saglasnosti i bez znanja korisnika. I ne samo to, Cryosave je nastavio da prikuplja uzorke uz informaciju da će oni biti čuvani u Švajcarskoj. Treće, nejasno je kako su i koji osjetljivi podaci pacijenata preuzeti od Cryosave.\nTransport bi trebalo da je bio uspješan, ali te ćelije moraju biti testirane kako bi se znalo da li su podobne za eventualnu upotrebu, kazao je Petaković.\n“Ako Vam je neka utjeha, bezbjedniji su tamo gdje su sad nego tamo gdje su bili. To ništa ne opravdava netransparentnost, ali je neka utjeha”, naveo je on.\nPrema informacijama koje je advokat podijelio sa srpskom javnošću, kompanija je u rukama novog vlasnika od februara, međutim, problemi u funkcionisanju postoje najmanje od 2013/2014.\nKako je rekao, sljedeći korak je pokretanje postupka za zatvaranje lokalnih ogranaka ove kompanije koja i dalje posluje (i u Srbiji i drugim zemljama) i nastavak protiv svih kompanija i lica umiješanih u prevarne radnje i izazivanje opasnosti za javno zdravlje.\nNa pitanje “šta dalje” velikog broja roditelja iz Srbije koji su poverili na čuvanje matične ćelije upravo ovoj švajcarskoj banci, Petaković je posavjetovao da je najbolje sačekati neko vrijeme da se vidi sudbina postupka protiv Cryosave.\n“Najbolje je sada sačekati malo da bismo vidjeli kako se razvija postupak, a potom bih gledao da pozovemo oštećene roditelje da se udružimo u zajedničku tužbu. S obzirom na to da je mjerodavno švajcarsko pravo i sud, tužba bi tamo morala da se podnese”, smatra ovaj advokat.\nTagsCryosave dozvola za rad matične ćelije Švajcarska\nbeogradžani još jednom spašavaju dan\nKolaps u Švedskoj, Tengel: Trenutno nisu primjeti znakovi imuniteta koji usporavaju drugi talas


Novi Zakon o borbi protiv korupcije neće rešiti problem zbog kog je i donet - Dijalog.net\nNaslovna Borba protiv korupcije Novi Zakon o borbi protiv korupcije neće rešiti problem zbog kog je i donet\nBeograd, 23. maj 2019. – Novi Zakon o sprečavanju korupcije neće rešiti suštinske probleme korupcije u društvu, složili su se Zoran Gavrilović iz Biroa za društvena istraživanja i Zlatko Minić iz Transparentnosti Srbija.\n„Zakon ne ispunjava nameru da garantuje nezavisnost Agencije za borbu protiv korupcije. Način izbora direktora i članova Veća i dalje garantuje politički uticaj. Imate situaciju da će komisija koju napravi Pravosudna akademija da napravi evaluaciju kandidata koji su se javili na konkursu, i umesto da to bude finalna odluka koju će Skupština da prihvati, mi ćemo opet imati to da će odluku doneti partijska većina u Skupštini“, rekao je Gavrilović.\n„Zakon je usvojen po hitnom postupku sa obrazloženjem da moraju da se ispune preporuke GREKO iz četvrte evaluacije. A u četvrtoj evaluaciji, između ostalog, stoji predlog da se hitna procedura primenjuje samo kao izuzetak, a ne kao pravilo. A čemu ta hitna procedura s obzirom da su preporuke trebalo da se usvoje 2016. godine, pa je dodat rok do kraja 2019, a ovaj zakon počinje da se primenjuje početkom 2020“, pitao je Minić.\nOno što je novina u zakonu je ovlašćenje koje je dato Agenciji za borbu protiv korupcije da daje mišljenje na propise i procenjuje antikorupcijske rizike na propise i postupanje u organima.\nGavrilović je rekao da je Agencija i do sada radila to, ali pro bono, da bi se potom desilo da njen rad kritikuje tadašnji ministar pravde Nikola Selaković, optužujući je da opoziciji daje materijal da kritikuje vladu. On je kazao da je to ovlašćenje u načelu dobro, ali da je društvu u Srbiji „sviklo i počiva na korupciji„.\n„Glavni akter korupcije su političke stanke i dok im ne nametnemo obavezu da imaju svoj sistem za borbu protiv korupcije, mi nećemo rešiti to pitanje. Sva nova rešenja će biti besmislena“, rekao je on.\nMinić je naveo da uvek postoji „ali“, pa i u ovom slučaju. Agencija može da procenjuje, ali zakon kaže da to važi za propise koji su posebno rizični na korupciju, objašnjava on.\n„Pa sama Agencija je otkrila mnogo o čoveku koji je danas ministar finansija, a tužilaštvo nije postupalo“, podsetio je on.\nDeo zakona za koji je javnost posebno zainteresovana je upotreba državnih resursa u stranačke svrhe, kao i funkcionerska kampanja. Gosti „Novog dana“ N1 televizije podsećaju da to što se predstavlja kao novina već postoji u prethodnom zakonu, koji se i dalje primenjuje, a da problem funkcionerske kampanje nije ni dotaknut.\n„Zakon važeći propisuje isto što i novi, da funkcioner ne može da korsti javne resurse za promovisanje partije i da mora naglasi da li govori u ime partije ili ime države“, ističe Minić i podseća da je Agencija do sada u nekoliko slučajeva eklatantnog kršenja pravila donosila mišljenje da je sve bilo u redu.\nOn objašnjava da funkcionerska kampanja predstavlja izliv ljubavi prema „pešačkim prelazima, pilićima i đacima“.\n„Prilikom razmatranja ovog pitanja, Agencija se pozvala na uredbe vlade o korišćenju automobila za javne potrebe i ko može da koristi automobil tokom 24 sata, a ko iz bezbednosnih razloga može da ga koristi stalno. Agencija je donela tumačenje da mogu svi sve vreme. Sada imate da po predizbornim mitinzima kruže službenim vozilima“, napomenuo je Gavrilović.\n„U Srbiji postoji simulacija borbe protiv korupcije. Imamo proizvodnju papira. Na žalost u tome učestvuju međunarodne organizacije. Svako ima svoj interes, vlast da simulira, međunarodne organizacije da realizuju svoje projekte, a građani prihvataju korupciju da bi preživeli. To je trojstvo koje od ove države pravi feud iz koje po sociološkoj pravilnosti ono što valja odlazi. Bojim se da ćemo postati sociološka deponija gde će ostati bolesni, ubogi i korumpirani„, istakao je Gavrilović.\nOznakeBIRODITransparentnost SrbijaZlatko MinićZoran Gavrilović\nPrethodno Automatizovanje obaveštavanja o konkursima i fondovima EU pobedničko rešenje prvog #EUzaTEBE hakatona\nSledeće Ristić: Tiraž dnevne štampe u Srbiji značajno bi opao ako bi samo tri dana zaredom imala “normalne” naslovne strane\nBeograd, 12. novembar 2020. – Jedan dobijeni glas je stranke koje su učestvovale na …\nBeograd, 07. novembar 2020. – Biro za društvena istraživanja (BIRODI) pozvao je Savet Regu…\nTop Tags OCD Vlada Republike Srbije istraživanje ljudska prava mladi Civilno društvo lokalna samouprava mediji Evropska komisija Evropska unija vladavina prava konkurs Društvo evropske integracije Srbija i Evropska unija


Komisija predstavila predloge za jaču, efikasniju i sigurniju viznu politiku EU - Progovori o pregovorima\nKomisija predstavila predloge za jaču, efikasniju i sigurniju viznu politiku EU\nEvropska komisija je juče predložila reformu zajedničke vizne politike EU kako bi je prilagodila novim bezbednosnim problemima, migracijskim izazovima i mogućnostima koje nudi tehnologija.\nZahvaljujući predloženim izmenama Zakonika o vizama, zakoniti putnici će lakše dobijati vize za Evropu, što će doprineti turizmu, trgovini i poslovanju, dok će istovremeno povećati bezbednost i smanjiti rizik od iregularnih migracija.\nKomesar za migracije, unutrašnje poslove i građanstvo, Dimitris Avramopulos, izjavio je: „Svake godine milioni putnika posećuju EU i pomažu razvoj našeg turističkog sektora. Reforme koje danas predlažemo će zakonitim putnicima omogućiti da lakše i brže dobiju vizu, a unapređeni bezbednosni standardi će nam pomoći da na efikasniji način otkrijemo i zaustavimo one koji putuju ilegalno. Zahvaljujući novim pravilima, zajednička vizna politika će doprineti unapređenju saradnje sa trećim zemljama u pogledu vraćanja nezakonitih migranata.”\nDanašnje izmene Zakonika o vizama su prvi korak u reformi zajedničke vizne politike EU. Naredni korak će biti predstavljanje predloga za ažuriranje viznog informacionog sistema (VIS) na proleće. Za više informacija pogledajte saopštenje za medije, pitanja i odgovore i informativni list.


Usvojen Predlog izmene zakona o referendumu i narodnoj inicijativi – Krstarica\nUsvojen Predlog izmene zakona o referendumu i narodnoj inicijativi\nBeta 25. novembra 2021. 22:30\nSkupština Srbije usvojila je večeras Predlog izmene zakona o referendumu i narodnoj inicijativi, kojim se, kako je ranije obrazloženo, otklanjaju nedostaci niza rešenja iz važećeg zakona zbog kojih su gradjani retko koristili te institute u praksi.\nOd 180 prisutnih poslanika, 178 je glasalo za izmenu zakona, a isto toliko bilo je saglasno da ta izmena „zbog naročito opravdanih razloga“ stupi na snagu dan od objavljivanja u Službenom glasniku.\nVlada Srbije ranije je navela da će predložena rešenja omogućiti gradjanima da efikasno ostvaruju svoje Ustavom zagarantovano pravo na učešće u vršenju vlasti putem narodne inicijative i referenduma.\n„Usled činjenice da je trenutno važeći zakon donet još 1994. godine, novi predlog zakona sadrži i brojna uskladjivanja sa Ustavom, pre svega na planu ukidanja obaveznog cenzusa za izlazak potrebnog broja glasača kao uslova za uspeh referenduma, kao i u svrhu uredjivanja svih vrsta referenduma predvidjenih Ustavom“, saopšteno je iz Vlade.\nNavedeno je i da se rešenja predvidjena Predlogom zakona zasnivaju na preporukama Saveta Evrope iz „Revidiranog kodeksa dobre prakse u oblasti referenduma“ iz oktobra 2020. godine.\nPredsednik skupštine Srbije Ivica Dačić više puta je potvrdio da će parlament do kraja meseca usvojiti izmene zakona o referendumu, kako bi se 16. januara naredne godine sproveo referendum o promeni Ustava u delu o pravosudju.


Epidemije gripa u Leskovcu nema - Povećan broj pacijenata sa respiratornim infekcijama - Dnevnik Juga\nPočetna / DRUŠTVO / Epidemije gripa u Leskovcu nema – Povećan broj pacijenata sa respiratornim infekcijama\nEpidemije gripa u Leskovcu nema – Povećan broj pacijenata sa respiratornim infekcijama\nIna Dendić 11/01/2019\tDRUŠTVO, Leskovac Ostavi komentar\nEpidemija gripa u Leskovcu još uvek nije prijavljena ali je povećan broj ljudi sa respiratornim infekcijama.\nIz ZZJZ Leskovac kažu da nema mesta panici. Da na teritoriji Jablaničkog okruga nema epidemije gripa a to su potvrdili brisevi koji su uzeti od pacijenata sa stanjima sličnim gripu koji su prilikom ispitivanja na Institutu Torlac bili negativni. Iz Zavoda su potvrdili da je broj pacijenata sa respiratornim infekcijama povećan ali i da stanje nije alarmantno.\nKada je reč o imunizaciji protiv gripa, vakcina ima, tako da svi oni koji se nisu vakcinisali moći će u narednom periodu u zdravstvenim stanicama da zaštite svoj organizam.\nZa predstojeći period iz ZZJZ Leskovac savetuju građane da se vakcinišu, da izbegavaju kontakt sa obolelim osobama, da provetravaju prostorije, savetuje se i konzumiranje toplih napitaka, redovno pranje ruku i održavanje higijene.\nPrethodni Nataša Bekvalac za doček Pravoslavne Nove godine u Nišu\nSledeći Vučić u ponedeljak u Leskovcu


Veće dalo konačno odobrenje za sedmogodišnje finansiranje zemalja pristupnica\nBy Newsroom / Објављено на: September 7, 2021\nDržave članice EU su danas dale konačno zeleno svetlo za skoro 14,2 milijarde evra pretpristupne finansijske pomoći za period 2021–2027 u korist Republike Albanije, Bosne i Hercegovine, Islanda, Kosova*, Crne Gore, Republike Severne Makedonije, Republike Srbije i Republike Turske.\n“Ova podrška će pomoći korisnicima u provođenju reformi s ciljem budućeg članstva u Uniji. Korisnicima će biti pružena podrška u provođenju neophodnih političkih, institucionalnih, pravnih, administrativnih, društvenih i ekonomskih reformi kako bi se uskladili s vrednostima Unije i kako bi se postepeno uskladili sa pravilima Unije, standardima, politikama i praksama“, naglasilo je Veće Evropske unije u saopštenju za javnost.\nPomoć u okviru IPA III zasnivaće se i na pristupu zasnovanom na učinku i na principu poštenog udela. To znači da će se pomoć razlikovati po obimu i intenzitetu prema učinku korisnika. Posebna pažnja biće posvećena naporima uloženim u temeljne reformske oblasti (vladavina prava i osnovna prava, demokratske institucije i reforma javne uprave, kao i ekonomski razvoj i konkurentnost). Istovremeno će se primeniti načelo pravičnog udela kako bi se osiguralo da obim i intenzitet finansiranja uzimaju u obzir ne samo učinak korisnika već i njihove potrebe i kapacitete kako bi se izbegao nesrazmerno nizak nivo pomoći u poređenju sa drugima i da osiguraju napredak svih korisnika.\nTakođe je predviđeno da se obim i intenzitet pomoći mogu modulirati u slučaju značajne regresije ili stalnog nedostatka napretka korisnika u temeljnim reformskim oblastima. U takvim slučajevima sredstva bi se mogla proporcionalno smanjiti i preusmeriti bez ugrožavanja podrške poboljšanju osnovnih prava, demokratije i vladavine prava, uključujući podršku civilnom društvu.\nPomoć Unije, koja počinje retroaktivno od 1. januara 2021. godine, bit će podeljena prema tematskim prioritetima.\nU junu 2018. godine Komisija je predstavila svoj predlog uredbe kojom se uspostavlja instrument pretpristupne pomoći (IPA III). Veće je usvojilo svoj stav u martu 2019. godine, a predsedništvo Veća EU i Parlamenta postigli su politički sporazum 2. juna 2021. godine.\nIPA III osigurava kontinuitet sa IPA II (koji pokriva period 2014-2020) i nadopunjuje druge instrumente Unije (posebno Instrument susedstva, razvoja i međunarodne saradnje – Globalna Evropa) i politike (npr. o klimatskim promenama).\nNakon današnje formalne podrške Saveta, plenarna sednica Evropskog parlamenta takođe će morati da završi proces potvrđivanja. Usvajanje uredbe očekuje se u septembru.\nGrčka: ELSTAT zabeležio privredni rast od 16,2% u drugom kvartalu\nBugarska: Počeo popis stanovništva, trajaće do 3. oktobra\nSeverna Makedonija: Zaev, Bitići i Besimi sastali se sa delegacijom Svetske banke\nHrvatska: HDZ i EPP osudili nasilje u Crnoj Gori\nBivši zvaničnici uputili pismo EU o situaciji u Crnoj Gori\nKosovo: Kontaktirali Kurti i Blinken\nKomesar EU za susedstvo i proširenje Olivar Varhelyi u prvoj poseti Turskoj danas i sutra


NI PRISTRASNA VODITELJKA MU NIJE POMOGLA: Šešelj izgubio duel sa Obradovićem, Boško ga uništio - VIDEO | WebTribune\nHome SPEKTAR NI PRISTRASNA VODITELJKA MU NIJE POMOGLA: Šešelj izgubio duel sa Obradovićem, BOŠKO GA UNIŠTIO – VIDEO\nDuel je počeo pozdravljanjem Boška Obradovića odluke Vojislava Šešelja da, “kao predstavnik vlasti” dođe na duel, dok je Šešelj odgovorio da je takav nastup “danak neiskustvu” i da se u politički duel, po pravilu, nikada ne ulazi direktnim uvredama sagovornika.\nObradović je rekao da su Dveri i DJB jedina prava opozicija na beogradskim izborima, i da narod, osim njih može da bira ili sadašnju ili za bivšu vlast, što je Šešelj nazvao lažima, jer radikali nikada nisu bili na vlasti u Beogradu.\nRazgovor je nastavljen raspravom o Dimitriju LJotiću, a Šešelj je objasnio da Obradovića naziva “ljotićevcem”, zato što je uređivao sabrana dela nekadašnjeg vođe i osnivača fašističkog pokreta “Zbor”, koji je odgovoran za brojne zločine protiv srpskog, jevrejskog i romskog naroda tokom Drugog svetskog rata, a između ostalog i za streljanje đaka u Kragujevcu.\nObradović je odgovorio kontraoptužbama, da je Šešelj bio na štandu izdavačke kuće koja je izdala tu knjigu, ali je odbio da odgovori da li je sledbenik Ljotićeve ideologije.\nŠešelj je zatim nastavio da iznosi podatke kojima je pokušao da dokaže da je Obradović “američki plaćenik” navodivši imena ljudi koji su ga “vrbovali”, na šta je Obradović odgovorio da Šešelj “kao stari agent CIA najbolje zna ko i kako vrbuje”.\nDuel je nastavljen iznošenjem optužbi za finansijske malverzacije.\nŠešelj je naveo brojne milionske finansijske transakcije pokreta Dveri, koje Obradović nije opovrgao, ali je rekao da je agencija za borbu potiv korupcije imala sve te podatke i da bi reagovala da je pronašla nešto sporno.\n“Zato se i borimo protiv vlasti, jer je nesposobna”, odgovorio je Šešelj.\nMeđu navedenim transakcijama, Šešelj je najviše insistirao da Obradović odgovori za šta je plaćeno zanatskoj električarskoj radionici 2.125.000 dinara, 4.200.000 dizajnerskoj firmi, kao i o basnoslovnim svotama koje su isplaćivane advokatima, za koje lider radikala tvrdi da su uplaćivane kako bi bile “oprane” i isplaćene na ruke Bošku Obradoviću.\nObradović je odbio da otkrije koje su usluge plaćene tim svotama i odgovorio kontraoptužbama, među kojima je i ta da je Zoran Đinđić donosio Šešelju 250.000 maraka iz inostranstva, kao i da je “prodao” predsedničke izbore 1997. godine.\n“Dveri se finansiraju isključivo iz budžeta”, tvrdi Obradović.\nNa njegovo insistiranje da su Dveri “siromašna stranka”, Šešelj je primetio da Obradović nosi toliko skupa odela, da kad ga vidi u skupštini, iz daleka, prvo pomisli da je u pitanju Čedomir Jovanović.\nŠešelj je izneo i tvrdnje nekadašnjih najbližih saradnika Boška Obradovića da se ovaj zakleo pred ikonom Bogorodice Trojeručice u Hilandaru da Dveri nikada neće postati politička partija i da je uzeo veliki novac od srpskog manastira za izdavanje knjiga, koje nikada nisu odštampane.\nObradović je na ovo odgovorio navođenjem bivših saradnika Vojislava Šešelja: Aleksandra Vučića, Tomislava Nikolića, Maje Gojković…\nNajveći deo svog izlaganja Obradović je posvetio navodima iz knjige “Kako se kalio vrbov klin”, koju je napisao nekadašnji Šešeljev bliski saradnik Aleksandar Stefanović, koja je u potpunosti posvećena lideru radikala, a koja će uskoro ući u štampu.\nRazgovor se vodio i o Jasmini Vujić, “sivoj eminenciji” Dveri, za koju su istračivački novinari ruske Federalne novinske agencije FAN, kako kaže Šešelj, utvrdili da je glavni američki agent u srpskoj desnici.\nObradović je na to odgovorio da je sramota što je Šešelj vređa, jer je ona jedan od najvećih srpskih naučnika svih vremena, uporedivši je sa Nikolom Teslomi Mihajlom Pupinom.\nNa optužbe da radikali nisu opozicija, jer ne podržavaju ni jednu inicijativu Dveri u Skupštini Srbije, Šešelj je rekao da oni zaista neće “ni u crkvu sa njima”.\nRazlog za to, prema rečima lidera radikala leži u saradnji Boška Obradovića sa Pernarom, koji se ne ustručava da podržava ustaše i da okrivljuje Srbe za sve sukobe dva naroda, zatim u saradnji Obradovića sa Sandom Rašković, koja je otvoreno rekla da su Hrvati imali pravo na vojne operacije “Besak” i “Oluja” i brojnim drugim “osvedočenim neprijateljima srpskog naroda”.\n“Šteta je što se jedan opozicioni političar pretvorio u Vučićevu pudlicu”, rekao je Obradović, na šta je Šešelj odgovorio da on može biti samo šarplaninac koji kida živo meso sa izdajnika srpskog naroda.\nVoditeljka duela primetila je da se tokom duela gotovo ni jednom rečju nije pomenula glavna tema duela – beogradski izbori i da je Obradović, “osim fascinacije Vučićem”, koga je lider Dveri zaista pminjao u gotovo svakom delu svog obraćanja, malo šta rekao osim citata iz neizdate knjige Aleksandra Stefanovića i da nije odgovorio baš ni na jedno pitanje koje mu je upućeno bilo od strane voditeljke ili njegovog sagovornika.\nEmisija je završena bez odjave dva politička protivnika, koji su nastavili raspravu i nakon gašenja reflektora.


Lukač : Cilj potpuna kontrola kretanja migranata kroz Srpsku\nMinistar unutrašnjih poslova Republike Srpske Dragan Lukač izjavio je da će Vlada na sutrašnjoj sjednici najvjerovatnije da razmatra inicijativu predsjednika Republike Milorada Dodika za formiranje koordinacionog tijela za praćenje kretanja migranata kroz Srpsku.\nLukač je naglasio da će u to tijelo biti uključeni Ministarstvo unutrašnjih poslova /MUP/, odnosno sve policijske uprave, Civilna zaštita, kao i sve lokalne zajednice, naročito one koje imaju problem sa nelegalnim ulascima migranata.\n"Na taj način hoćemo u potpunosti da kontrolišemo kretanje migranata kroz Srpsku. Nemamo ni mogućnosti niti resurse da pravimo ovdje kampove i centre, ali u humanitarnom smislu možemo tim ljudima da pružimo zdravstvenu zaštitu ako im je potrebna i da im pomognemo u što bržem prolasku kroz Srpsku", rekao je Lukač novinarima u Banjaluci.\nPrema njegovim riječima, migranti se u posljednje vrijeme pojavljuju na više lokacija u Srpskoj, jer mnogi od njih, nepoznajući teren, dođu na mjesta na koja nisu planirali.\n"Na svaku prijavu građana, Policija Srpske na vrijeme izlazi na lice mjesta i utvrđuje o čemu se radi, privodimo te ljude i predajemo organima BiH koji su nadležni dalje za postupanje s njima", objasnio je Lukač.\nOn je dodao da se na teritoriji Republike Srpske do sada nisu dešavali incidenti sa migrantima koji bi mogli dovesti do opasnosti za građane.\n"Naši građani trenutno nemaju razloga da budu zabrinuti, ali jasno je da postoji uznemirenost kad se na određenim lokacijama susreću s nepoznatim ljudima, za koje se ne zna ni ko su ni šta tu rade", rekao je Lukač i poručio građanima da u ovakvim slučajevima u svakom trenutku mogu pozvati policiju.\nLukač se osvrnuo i na krijumčarenje migranata, ističući da je činjenica da je to postalo vrsta biznisa, jer uvijek postoje ljudi koji se bave nekim kriminalnim aktivnostima, u ovom slučaju krijumčarenjem ljudi.\n"MUP je u toku ove godine podnio 15 izvještaja nadležnim tužilaštvima protiv lica koja su privedena zbog krijumčarenja ljudi. Mnogi od njih pokušavaju da se pravdaju time da su ih samo povezli, ne znajući ko su, ali to je nešto što će dokazivati u tužilaštvu i na sudu", rekao je Lukač.\nOn je pozvao sve građane koji se nalaze u saobraćaju da nepoznata lica ne primaju u svoje vozilo jer ne znaju kakav problem mogu da izazovu.\nPredsjednik Republike Srpske Milorad Dodik i ministar unutrašnjih poslova Srpske Dragan Lukač razgovarali su juče u Banjaluci o formiranju republičkog koordinacionog tijela za praćenje kretanja migranata u Republici, u skladu sa zaključcima vladajuće koalicije u Srpskoj.\nKoordinaciono tijelo, koje će biti formirano odlukom Vlade Srpske, operativno će sprovoditi aktivnosti s ciljem praćenja ulazaka, zadržavanja, kratanja migranata i njihovog što bržeg prolaska kroz Republiku, saopšteno je iz kabineta predsjednika Srpske.\nDragan Lukač migranti u BiH\nMigranti svakodnevno napuštaju Izbjeglički centar u Salakovcu\nFormiranje republičkog koordinacionog tijela\nDodik i Lukač razgovarali o praćenju kretanja migranata\nEskalacija migrantske krize krajem godine\nKošarac spreman da se ponovo izvini: Moja odgovornost je prema građanima Srpske\n4231 glasova 38%


Maraton pripao Viktoru, Srbija vodi! - Sportske.net\nMaraton pripao Viktoru, Srbija vodi!\nSrbija vodi nakon prvog meča, Viktor Troicki je pobedio Kačanova nakon spašene meč-lopte!\nDK - Viktor otvara spektakl u NišuTeniska groznica u Nišu - ''Čair'' premali za sve navijače!Ziki objavio spisak - Nišlije, dolazi vam i Nole!Poklon - Gledajte Noleta i drugove za samo 15 evra!AO - Sve nade u petak polažemo na Jelenu i Viktora\nNiška publika imala je priliku da gleda odličan meč između Viktora Troickog i Karena Kačanova, a nakon nešto duže od 4 sata i po sata srpski teniser je pobedio sa 2:3 (6:4, 6:7(3), 6:3, 1:6 i 7:6 (8:6)).\nPočeo je sjajno Viktor Troicki protiv 52. tenisera na svetu, poveo je sa 5:1 uz dva brejka, da bi dozvolio do kraja seta i jedno malo opuštanje, pa je Kačanov uspeo da smanji, ali ne i da prestigne Viktora koji osvaja set sa 6:4.\nPo jedan brejk je viđen u drugom setu, Kačanov je poveo sa 3:0, ali je Viktor uspeo da se vrati u set. Ipak, u taj-brejku nije uspeo da izađe kao pobednik, Kačanov je izjednačio rezultat.\nVidelo se da će se voditi neizvesna borba do samog kraja meča, Kačanov je bio odličan protivnik željan pobede, ali je Viktor slavio u trećem setu i poveo je sa 2:1 uz sjajnu igru u pojedinim trenucima.\nU četvrtom setu i prvi problemi što se tiče povreda za oba tenisera, Rus nikada nije igrao pet setova, ovo je postao njegov najduži meč u karijeri. Ipak, dobio je i ovaj set, poprilično ubedljivo, sa 6:1.\nČak četiri brejk lopte je Viktor propustio u 4. gemu petog seta, ali je Kačanov tada odlično uspevao da odreaguje u pojedinim situacijama i da ostane u setu koji je, ispostaviće se na kraju, ipak izgubio.\nBrejka nije bilo, a onda je usledio deseti gem u kojem je Kačanov servirao za ostanak u meču.\nViktor je imao dve meč lopte, a onda je dobio i treću u kojoj je imao najbolju priliku, ali je zbog nervoze loptu poslao u aut. Kačanov je dobio naredna tri poena, otišlo se u neizvesnu završnicu...\nNakon dobijenog gema, Viktor je lakše disao, a onda je ponovo bio blizu pobede, na samo dva poena od vođstva.\nOtišlo se, ipak, u taj-brejk, a tamo je Kačanov poveo sa 4:0. Ipak, Viktor se vratio, odmah je na semaforu pisalo 4:4, da bi nakon toga Kačanov stigao do meč lopte. Viktor je dobio naredna dva poena, videli smo kulminaciju u tim trenucima... Ipak, Srbin je uz spašenu meč loptu stigao do pobede!


Dosta je bilo postaje stranka - Dnevni list Danas\nPočetna » Politika » Dosta je bilo postaje stranka\nDosta je bilo postaje stranka\nPokret Dosta je bilo (DJB) saopštio je danas da je počeo da prikuplja potpisa za osnivanje stranke i da veruje da će ove godine biti raspisani vanredni parlamentarni izbori.\n12Piše: FoNet 10. januara 2017. 15.44\nDBJ je najavio osnivačku skupštinu za poslednju nedelju januara, a za drugu subotu februara, prvu skupštinu stranke.\nVerujemo da će ove godine biti raspisani još jedni vanredni parlamentarni izbori jer premijer, osim samog sebe, nema drugog kandidata za predsedničke izbore, kaže se u saopštenju.\nKako je rekao, velika skupština stranke biće početak predizborne kampanje za izbore na kojima će pobediti „vladavina jednog čoveka da bi Srbija preživela“.\nDJB je postao lider opozicije prema podršci građana, kaže se u saopštenju i ističe da podrška stabilno raste i od prošlih izbora je više nego udvostručena.\nU saopštenju se navodi da DJB prerasta u stranku sa ciljem da pobedi na izborima, da bi promenili Srbiju i napravili zdrav sistem.\nIscrpeli smo potencijal volonterskog pokreta na republičkom nivou i želimo da budemo više od protesta protiv trulog sistema, navodi se u saopštenju i podseća da je Pokret nastao kao udruženje 27. januara 2014. i te godine osvojio 2,1 odsto glasova.\nDve godine kasnije osvojili smo poverenje 6,02 odsto građana i postali parlamentarna politička organizacija. Danas, posle tri godine od osnivanja i pola godine od ulaska u Skupštinu, uživamo poverenje veće od 15 odsto građana. Vreme je da prerastemo u stranku, koja će biti stranka centra, navodi se u saopštenju.\n10. januara 2017. u 15.52\nMožda se sad malo uozbilje.\n10. januara 2017. u 18.56\nSa 15% da pobede na izborima?\n11. januara 2017. u 00.04\nVerujem da kada postanu stranka da će raditi mnogo ozbiljnije, prvo što bi trebali da urade je da im predsednik stranke ne bude gospodin stečajni, ako žele da ih narod shvatzi ozbiljnije.\n11. januara 2017. u 01.12\nSalabajzeri se sprdaju sa narodom… Sasa Radulovic bolje da se povuce iz javnosti dok ga ne pocnu kamenovati!!!\n11. januara 2017. u 01.16\nBolje bi im bilo da osnuju cirkus jer za drugo i nisu.\n11. januara 2017. u 01.17\nMogu oni da osnivaju šta god hoće,njihovoj gluposti zaista nema kraja.Sramota.\n11. januara 2017. u 05.55\nPre svega nisam siguran da ce uspeti da do 11 Februara skupe dovoljan broj potpisa kako bi iz pokreta presli u stranku. Dzaba im i da postanu stranka. Sa onakvim ponasanjem u Skupstini su izgubili i ono malo glasova, sto su imali upravo ponasanjem pre svega Sase Radulovic.\n11. januara 2017. u 07.38\nDzaba im i da postanu stranka. Sa onakvim ponasanjem u Skupstini su izgubili i ono malo glasova\n11. januara 2017. u 08.00\n11. januara 2017. u 08.42\nDobro je dok nas SNS botovi napadaju bio bi veliki probem da nas podrzavaju. JA im dao podrsku preko sajta DJB.\n11. januara 2017. u 10.03\nEh "siroti" BOTovi … Koliko li samo njih nije uspelo da prodje reCAPTCHU 😛 … a za DJB se ne brinite … dobijaćete socijalnu pomoć kad ostanete bez sendviča … i toplih kancelarija u javnim preduzećima 😉\n11. januara 2017. u 13.08\nDJB bi trebalo da pod hitno podrzi kandidaturu Jankovica i time da primer ostalim opozicionim strankama.\nAko budu oklevali kandidovace se Jeremic i jos kojekakva bulumenta i dolazi nam onih 5 godina mraka


Izvor: InfoKG arhiva vesti 22.02.2021 - Naslovi.net\nIzvor: InfoKG arhiva vesti 22.02.2021\nU “Fiat Plastic” danas bez štrajka, „gest dobre volje” u susret pregovorima s poslodavcem\nRadnici “Fiat Plastic” koji su započeli generalni štrajk, danas ne štrajkuju navodeći da je to „gest dobre volje” u susret pregovorima na poziv poslodavca. Predsednik Štrajkačkog odbora Zoran Miljković rekao je agenciji Beta da je im je… »\nFiat 500 Giardiniera ili novi kompaktni SUV bi u narednih nekoliko godina mogli da se proizvode u Kragujevcu, piše Clubalfa.it, a prenosi B92. Italijani navode da Stellantis smatra da je fabrika u Srbiji izuzetno važna i da je u poslednje vreme posebno… »\nPetoro povređenih u dve saobraćajne nezgode\nU dve saobraćajne nezgode, koje su se u protekla 24 sata dogodile u Kragujevcu, a da je intervenisala Hitna pomoć, povređeno je pet lica. U udesu u Korićanima muška i ženska osoba zadobile zadobile su povrede ruke i noge trećeg stepena, dok su u… »\nMarija Šerifović o Minji: "Kakav je zmaj ova mala"; Dala joj ozbiljno obećanje\nPevačica Marija Šerifović na društvenim mrežama objavila je fotografiju sa malom Kragujevčankom Minjom Matić, koja je nedavno u Los Anđelesu primila najskuplji lek na svetu, Zolgensmu, koji je bio njena šansa za život usled oboljevanja od… »\nRukometašice Radničkog poražene u Inđiji\nRukometašice Radničkog su pretrpele minimalan poraz na gostovanju u Inđiji od ekipe Železničara rezultatom 26:25. Nakon ovog poraza, Kragujevčanke su pale dva mesta na tabeli i sada se nalaze na petom mestu sa osvojenih 12 bodova i utakmicom manje… »\nMinimalan poraz rukometaša Radničkog na startu plej-ofa\nRukometaši Radničkog su pretrpeli poraz na svom terenu od ekipe Metaloplastike iz Šapca u prvom kolu plej-ofa rezultatom 30:31. U redovima Radničkog najefikasniji su bili Nemanja Vuković sa 7 i Miloš Barudžić sa 6 pogodaka, dok su kod gostiju… »\nNa trećem okupljanju frilensera po gradovima Srbije, koje je posle Novog Sada i Niša održano u Kragujevcu, radnici na internetu poručili su da lavina koja se pokrenula sada ne može da se zaustavi i najavili novi veliki protest, piše Nova.rs. Navode… »\nFudbaleri Radničkog 1923 pobedom su otvorili prolećni deo sezone u Prvoj ligi Srbije. Izabranici trenera Aleksandra Linte su na veoma neugodnom gostovanju pančevačkom Železničaru uspeli da dođu do celog plena pogotkom iskusnog Marka Mirića u 56… »\nPred svake izbore stanovnici ulice Vite Džajevića u Kragujevcu dobijali su obećanje da će im ulica biti rekonstruisana, piše N1. Međutim, to se još uvek nije desilo, a situacija je sa svakim padavinama postajala sve gora. Zato su se stanari sami… »\n22.02.2021 InfoKG, kategorije


Rukomet/Izveštaji – Strana 3 – CZBG portal\n20. oktobra 2018. czbtv\nIzvor: RK Crvena zvezda Rukometaši Crvene zvezde ostvarili su i drugu pobedu u Superligi, prvu u „Šumicama“, nad Mokrom Gorom – 31:29 (18:12). U duelu novog i bivšeg selektora reprezentacije Srbije, uspešniji je bio trener Crvene zvezde, Nenad Peruničić. Od samog starta su crveno-beli nametnuli svoj ritam, zaigrali požrtvovano, brzo, dinamično i bez problema stigli […]\nZvezda izgubila od Metaloplastike\nIzvor: RK Crvena zvezda U derbiju srpskog rukometa u Šapcu, Metaloplastika je savladala Crvenu zvezdu u hali „Zorka“ pred 1.200 gledalaca 32:27, u okviru 4.kola Superlige. Crvena zvezda je stigla prva do prednosti, Metaloplastika uspela da uzvrati, pa smo do finiša gledali igru gol za gol, rezultatsku klackalicu i dosta grešaka na obe strane. Prelomni […]\nRukometaši doživeli prvi poraz u sezoni\n8. oktobra 2018. czbtv\nIzvor: RK Crvena zvezda Crvena zvezda je u „Šumicama“ doživela prvi poraz u sezoni od Dinama iz Pančeva 24:29 (13:12) u okviru 3.kola Superlige. Trener Nenad Peruničić je imao kompletan igrački kadar na raspolaganju, jer su debitovali i Dušan Hercegovac, Mihailo Stošljević i Petar Panić. Velika borba od samog starta, ali jako čudne okolnosti dovele […]\n23. septembra 2018. czbtv\n25. maja 2018. czbtv\n14. maja 2018. czbtv


POGLAVLJE 23: Sledeći izveštaj o stanju ljudskih prava u Srbiji 2018. godine\nSrbija će 2018. godine predstaviti treći izveštaj o stanju ljudskih prava u Srbiji, na osnovu kojeg će se proceniti da li je ispunila obaveze Akcionog plana za Poglavlje 23 (pravosuđe i osnovna prava), rekla je advokatica iz Komiteta pravnika za ljudska prava "Yucom" Katarina Golubović.\nOna je navela da je izveštaj bitan, jer je merodavan za pristupanje Srbije Evropskoj uniji.\n"Yucom" je organizovao u Kući ljudskih prava diskusiju "Reaguj na diskriminaciju" na kojoj je bilo govora o diskriminaciji žena i o pravima deteta, a kako je rekla Golubović, veliki broj preporuka iz 2013. godine odnosio se upravo na ove teme.\nGolubović je podsetila da je 1. juna počela primena novog Zakona o sprečavanju nasilja u porodici ("Sl. glasnik RS", br. 94/2016) koji reguliše postupanje državnih organa kada je u pitanje nasilje nad ženama.\n"Trenutni odgovori tužilaštva i policije pokazuje da su primeri dobre prakse koji su postojali na lokalu sada pretočeni u zakon i da to omogućava tužiocima i policiji da više rade", rekla je Golubović.\nOna je dodala da je u tom smislu zakonski okvir poboljšan, ali da još treba da se vidi kakva će primena biti u praksi.


Zanimljivosti dana : Pronađen najveći vulkan na svetu!\nNa samom dnu Pacifika, 1.600 kilometara udaljen od Japana, leži najveći aktivni vulkan na svetu.Površina ovog vulkana je impozantna i je jedan od najvećih u Sunčevom sistemu i nadmašuje prethodnog šampiona, vulkan Mauna Lou koji se nalazi na Havajima kako prenosi, rts.rs....\nPovršina podvodnog vulkana Tamu Masif je gotovo 310.000 kilometara kvadratnih!Mauna Loa vulkan na Havajima koji ima 5.180 km kvadratnih površine u odnosu na novog šampiona, je poput patuljka.\nTamu Masif je jedan od najvećih vulkana u Sunčevom sistemu ako uzmemo površinu od oko 310.000 km. kvadratnih ! Vrh vulkana nalazi se na dva kilometra ispod površine, a njegova baza ide još 6,4 kilometara u dubinu.Vulkan je tolikov elik da je veličine države Novi meksiko!\nNaučnici sa Univerziteta u Hjustonu, predvođeni profesorom Vilijamom Sagerom, dugo nisu mogli da utvrde da li je u pitanju jedan vulkan ili nekoliko podvodnih erupcionih tačaka.\nKonačno, uzorci uzeti sa nekoliko tačaka na njegovoj površini pokazali su da ogromna masa bazalta čini jedan vulkan, za koji veruju da je 145 miliona godina star.\nSagerovi poslednji proračuni utvrdili su da je Tamu Masif, po povšini,tek je 20 odsto manji od džinovskog Olimpa na Marsu.\n„Njegov oblik je potpuno drugačiji od bilo kog podvodnog vulkana pronađenog na Zemlji. Može da nema mnogo pomogne u razumevanju kako se masivni vulkani formiraju", kaže Sager.Detalji otkrića biće objavljeni u narednom broju časopisa Nature Geoscience 8. septembra.\nCirkusantkinji Anastasiji IV. sva snaga sudeći po slikama i videu leži u kosi,kao kod…\nU Rusiji tačnije u selu Taštip otvorena je neobična samoposlugu koja nema prodavača!…


Renault Twingo 3 – počela prodaja u Srbiji | Auto magazin\nPočetna strana » Info » Renault Twingo 3 – počela prodaja u Srbiji\nDugo očekivani “reno tvingo” treće generacije konačno je stigao u Srbiju. Prodaja je odmah počela a uvoznik, Reno Nisan Srbija, postavio je i zvaničan cenovnik. Osnovni model sa “autentik” paketom opreme može da se nabavi za 8.100 evra sa PDV-om, u šta je uključen i popust od hiljadu evra koji je u startu odobren.\nPastelne boje su zaštitni znak tvinga\nNovinarima je prošle nedelje omogućeno da provozaju sve verzije novog “tvinga”. Da odmah razjasnimo situaciju – “tvingo” ima tri paketa opreme i poseban dodatak “sport”, koji se nadograđuje na najviši paket. On podrazumeva mnoštvo zanimljivih detalja, uključujući alu-felne prečnika 16 inča, aluminijumske nožne komande i ručicu menjača, specifične presvlake u kombinaciji koža-tekstil… Za “sport” paket je odobrena promotivna cena, tako da se može nabaviti za 650 umesto 800 evra koliko inače košta.\nSve verzije na jednom mestu – od 8.100 do 11.750 evra\nKada je u pitanju standardna oprema, za preporuku je srednji paket “ekspresion”. Tek od njega je dostupan klima-uređaj ali i mnogi drugi komadi opreme na koje većina mladih kupaca računa: tu su specijalan držač za mobilni telefon, blutut konekcija za telefoniranje, komande radija na volanu, USB priključak, prednji elektro-podizači prozora, podešavanje volana i vozačkog sedišta po visini…\n“Tvingo ekspresion” može da se nabavi za 9.100 evra i to sa atmosferskim motorom od 70 “konja”. Inače, “tvingo” će se prodavati isključivo u kombinaciji sa ovim i turbo-benzincem od 90 KS. Jači motor se standardno isporučuje sa start-stop sistemom, dok se za slabiji doplaćuje. Oba imaju tri cilindra, s tim što slabiji ima hiljadu a jači devetsko kubika.\nReno je za novinare iz Srbije ali i okruženja organizovao zanimljivu turu razgledanja znamenitosti po Beogradu. I naravno, vožnja tvinga u esktremnim gradskim uslovima\nMotor je smešten pozadi, iznad zadnje osovine i pokreće zadnje točkove. Da ne bi bilo neprijatnosti, ESP i ASR su standard na svim modelima. Prtljažni prostor je iznad motora, a napred su postavljene samo posude za dolivanje tečnosti i akumulator.\nOsećaj u vožnji novog “tvinga” je veoma neobičan i razlikuje se u odnosu na sve druge automobile. Detaljnije utiske ćete uskoro moći da pročitate u štampanom izdanju Auto magazina, čim prvi primerak stigne na duži test u našu redakciju.


Priprema novog pristupa upravljanja migrantskom krizom\nČlanovi Operativnog štaba za pitanja migracija u BiH dogovorili su održavanje posebne tematske sjednice na kojoj će se pripremiti nova Strategija i inovirani plan za efikasno upravljanje migrantskom krizom u Bosni i Hercegovini.\nCilj novog plana, koji je najavljen na današnjem sastanku u Sarajevu, je da Bosna i Hercegovina preuzme suverenitet nad upravljanjem i humanitarne i sigurnosne dimenzije ovog problema.\nMinistar sigurnosti BiH Fahrudin Radončić, je najavio novi pristup u upravljanju ilegalnim migracijama u BiH. Posebno je naglasio da briga o migrantima ne može biti problem samo Ministarstva sigurnosti BiH, već svih institucija i nivoa vlasti u BiH.\nOznake\t#migrantska kriza\t#Operativni štab za migracije\t#Radončić


Gibraltar: Protest španskih ribara | Autonomija\nGibraltar: Protest španskih ribara\nRibari kažu da će greben ograničiti vode u kojima mogu da love ribu, dok gibraltarske vlasti tvrde da je cilj projekta izgradnje veštačkog grebena da se oživi lokalna flora i fauna\nŠpanski ribari protestovali su zbog izgradnje veštačkog grebena na Gibraltaru, britanskoj prekomorskoj teritoriji na koju Madrid polaže pravo.\nRibari kažu da će greben ograničiti vode u kojima mogu da love ribu, dok gibraltarske vlasti tvrde da je cilj projekta izgradnje veštačkog grebena da se oživi lokalna flora i fauna.\nKraljevska gibraltarska policija kaže da je protest, koji je prošao bez incidenata, okončan.\nZbog spora oko veštačkog grebena došlo je do porasta tenzija u odnosima između Velike Britanije i Gibraltara, sa jedne strane i Španije sa druge, javlja BBC.\nŠpanski ribarski brodovi su isplovili iz oblasti „Kampo de Gibraltar“, na jugu Španije odmah pored granice britanske prekomorske teritorije Gibraltara, da bi protestovali u blizini mesta na kome je Gibraltar nedavno spustio 70 betonskih blokova u more da bi izgradio veštački greben.\nŠpanska vlada je optužila Gibraltar da gradi greben „bez potrebne dozvole“ u „vodama koje nisu njene“. Ona je optužila vlasti Gibraltara da krše ekološke zakone i nanose štetu španskom ribolovu jer španske ribarske mreže mogu da se zapletu u betonske blokove grebena.\nŠpanija je kao odgovor proteklih nedelja uvela strože kontrole na granici sa Gibraltarom, pa se na graničnom prelazu čeka satima.\nŠpanija je 1713. godine zauvek ustupila Gibraltar Britaniji, ali već dugo tvrdi da treba da bude vraćen pod španski suverenitet. London kaže da nema nameru da vrati Gibraltar Španiji ako to ne želi 30.000 stanovnika te teritorije, a oni su, kako navode mediji, nepokolebljivo probritanski orijentisani.


Izetbegović: Izveštaj Republike Srpske UN neozbiljan akt - Sputnjik Srbija\n00:15 18 Januar 2020\n16:59 05.05.2018 (osveženo 17:06 05.05.2018) Preuzmite kraći link\nPredsedavajući Predsedništva Bosne i Hercegovine i predsednik Stranke demokratske akcije Bakir Izetbegović tvrdi da „takozvani izveštaj“ Vlade Republike Srpske upućen Savetu bezbednosti UN predstavlja „neozbiljni akt namenjen glasačima u ovom entitetu, a ne Ujedinjenim nacijama“.\nPress služba predsednika RS\nDodik: Srbi bili veliki stradalnici, neka žive Srpska i Srbija! (foto)\nOn je u pisanoj izjavi za N1 naveo da „Savet bezbednosti UN nikada dosad nije uzeo u razmatranje ranije upućene slične dopise, pa neće ni ovaj, jer entiteti nemaju atribute države, niti su po Ustavu BiH nadležni za međunarodne poslove“.\n„Kao i u ranijim tzv. izveštajima, i u ovome je iznesen niz neistina koje su u domaćoj javnosti više puta ponovljene, među kojima i ona da izjavama o jačanju namenske industrije ’bošnjački lideri prete nasiljem i oružanom agresijom‘. Jačanje namenske industrije je u funkciji jačanja odbrane svake zemlje, pa i Bosne i Hercegovine, i ono stabilizuje mir i odvraća od sukoba“, naveo je Izetbegović.\nN1 podseća da je predsednik Republike Srpske Milorad Dodik uputio Savetu bezbednosti UN devetnaesti izveštaj, koji se bavi „potrebom sprovođenja izvornog Dejtonskog sporazuma, lažnim navodima o militarizaciji usmerenim protiv Republike Srpske i nužnosti održavanja slobodnih izbora u Bosni i Hercegovini bez stranog uplitanja“.\nNavodi se da se izveštaj bavi i „sve većom pretnjom od džihadističkog terorizma u BiH“, u delu u kom se takođe pominje Izetbegovićeva stranka.\nIzetbegović: BiH ima pravo na more, obavestićemo EK\n„Pošto je tzv. Islamska država izgubila svoju teritorijalnu bazu, opasnost od terorizma u BiH je porasla. Državljani BiH koji su se pridružili Islamskoj državi sada se vraćaju u BiH, koja je i dalje sigurno utočište za džihadiste. SDA je tokom rata pozivala mudžahedine u BiH i nastavlja da održava tesne veze sa radikalnim islamistima. Politika BiH i nerad bezbednosnog aparata BiH, kojim dominira SDA, takođe su doprineli pretvaranju u utočište džihadista“, piše u izveštaju.\nU njemu se još ističe da „Republika Srpska nema planove za otcepljenje, ali insistira na punoj primeni Dejtonskog sporazuma“.\nIzveštaj Republike Srpske Savetu bezbednosti UN sadrži 25 stranica, podeljenih u sedam poglavlja.\nSednica treba da bude održana naredne nedelje, a SB UN će se obratiti visoki predstavnik Valentin Incko.\nIzetbegović, Dodik, UN


Iran od Interpola traži poternicu za Trampa - 05.01.2021, Sputnik Srbija\nIran je uputio Interpolu zahtev za raspisivanje međunarodne crvene poternice za 48 američkih zvaničnika, uključujući i predsednika SAD Donalda Trampa, koje... 05.01.2021, Sputnik Srbija\nIran je uputio Interpolu zahtev za raspisivanje međunarodne crvene poternice za 48 američkih zvaničnika, uključujući i predsednika SAD Donalda Trampa, koje tereti za umešanost u ubistvo generala Kasema Sulejmanija.\nPortparol iranskog Ministarstva pravde Gulam Husein Ismaili je rekao da se istraga o ubistvu komandanta elitne jedinice Kuds Iranske revolucionarne garde vodi u saradnji sa šest država, uključujući i Irak, prenosi agencija Anadolija.\n„Utvrđeno je da je u Sulejmanijevo ubistvo umešano 48 osoba, uključujući predsednika SAD kao prvooptuženog, te komandante i zvaničnike Pentagona i američke vojnike u regionu“, kazao je Ismaili.\nOn je rekao da je Iran zatražio od Interpola da raspiše međunarodnu crvenu poternicu za osumnjičenima.\nSulejmani je ubijen pre godinu dana u američkom vazdušnom napadu dronom u Bagdadu. Tada je poginulo 10 osoba, prenosi Tanjug.


PROPISI.com | SPOLJNI POSLOVI\n,,Mini Šengen” osnov za pomirenje i ubrzanje ekonomskog rasta u regionu\nBeograd/Antalija, 6. novembar 2020.\nMinistar spoljnih poslova u Vladi Republike Srbije Nikola Selaković poručio je danas u Antaliji da Srbija, kao kandidat za članstvo u Evropskoj uniji, posvećuje veliku pažnju unapređenju regionalne saradnje i dobrosusedskih odnosa, koje vidi kao nerazdvojne od njenih evropskih integracija.\nSelaković se obratio učesnicima neformalnog sastanka ministara inostranih poslova učesnica Procesa saradnje u Jugoistočnoj Evropi, čija je tema bila ,,Načini jačanja saradnje u Jugoistočnoj Evropi zasnovane na iskustvu sa pandemijom COVID-19 u regionu”.\nOn je rekao da je Srbija sa svoje strane preduzela odlučne korake kako bi svoje zakonodavstvo uskladila sa propisima Evropske unije, sprovodeći vrlo konkretne reforme da bi u potpunosti postala prostor slobode, bezbednosti i pravde.\nUporedo, sa ostalim učesnicama iz Jugoistočne Evrope, Srbija je gradila prostor poverenja i međusobnog razumevanja ne bi li ovo geopolitičko područje zajedno sazrelo u odgovorima na zajedničke izazove i probleme, istakao je Selaković.\nMinistar je konstatovao da se nalazimo u tački gde je proces evropskih integracija regiona Zapadnog Balkana nepovratan.\nS ponosom mogu da kažem da je uz pomoć naših evropskih partnera danas dosegnut visok nivo međusobnog uvažavanja i razumevanja, što je naročito bilo evidentno tokom prvih meseci krize koju je globalno, ne samo regionalno, izazvala pandemija koronavirusa, rekao je ministar.\nŠef srpske diplomatije je izrazio uverenje da region, zahvaljujući spremnosti da zajednički odgovori na globalne izazove poput pandemije, ima kapacitete za mnogo više, što potvrđuju i brojni regionalni projekti, od kojih su mnogi proistekli iz dogovora ostvarenih u okviru Berlinskog procesa.\nNova Vlada Srbije će, kako je rekao, u saradnji sa partnerima u regionu, i u skladu sa Berlinskim procesom, nastaviti svoje aktivnosti u implementaciji inicijative „mini Šengen”.\nOva inicijativa, kako je naglasio, zapravo predstavlja ubrzanje Berlinskog procesa, što bi trebalo da stvori povoljne uslove za pomirenje i uspostavljanje dobrosusedskih odnosa u regionu, što je i osnova postojanja snažnih ekonomija i dostizanja boljeg životnog standarda za sve stanovnike Zapadnog Balkana.\nIstovremeno, uspostavljanje četiri ključne slobode na kojima se zasniva i Evropska unija, dovešće do ubrzanja ekonomskog rasta u regionu, poručio je Selaković.\nPrema njegovim rečima, preferencijalna saradnja u domenu zdravstva između učesnica Procesa saradnje u Jugoistočnoj Evropi i dalje predstavlja neistražen prostor s obzirom na kapacitete kojima raspolažemo.\nSrbija ostaje otvorena za sve konstruktivne predloge koji mogu doprineti saradnji i razumevanju kako bi sve učesnice Procesa saradnje u Jugoistočnoj Evropi ne samo identifikovale zajedničke interese, jer oni jesu umnogome definisani, već iznedrile zajedničke mehanizme za odgovor na izazove po naš region, zaključio je Selaković.


UNS: Šampioni u kršenju Kodeksa dobili milione na konkursima - Raskrikavanje\n29.05.2018. Marija Vučić Foto: Raskrikavanje\nKako navode iz UNS-a, ovi mediji su dobili ukupno 6.650.000 dinara na konkursima u Somboru, Pančevu, Beloj Crkvi, Vršcu, Kovinu, Kuli, Subotici, Plandištu, Sremskim Karlovcima, Kikindi, Bačkoj Palanci i Staroj Pazovi.\nOd toga je „Medijska mreža“, izdavač Srpskog telegrafa, dobila 2,2 miliona dinara, dok je Informeru pripalo 2,5 miliona. Ostatak od oko dva miliona dobile su firme „AB media“ i „News media team“ koje će projekte realizovati na portalu srbijadanas.com.\nUNS podseća da je prema prošlogodišnjem devetonedeljnom istraživanju Saveta za štampu profesionalna pravila Srpski telegraf kršio ubedljivo najčešće (1.282 prekršaja). Informer je bio na četvrtom mestu sa 953, a za njim sledi srbijadanas.com sa 938 prekršaja.\nMeđutim, Pravilnik o sufinansiranju projekata u oblasti javnog informisanja, po kome bi trebalo da rade lokalne komisije, propisuje da bi jedan od kriterijuma komisije prilikom odobravanja projekata trebalo da bude i da li je medij koji konkuriše u poslednjih godinu dana poštovao etičke i profesionalne standarde.\nUNS dodaje i da su komisije koje su ove godine ocenjivale projekte u navedenim gradovima, i koje su dodelile novac spornim medijima, bile formiranje od predstavnika istih organizacija. U 12 komisija je bilo devet predstavnika udruženja gotovo nepoznate Nove mreže Srbije i po tri predstavnika Asocijacije elektronskih medija Vojvodine (AEMV) i Udruženja elektronskih medija (ComNet).\nInače, izdavač Informera je firma „Insajder tim“ čiji je vlasnik Dragan J. Vučićević, ujedno i urednik ovog prorežimskog tabloida. Firma „IT media“ koja dobija novac iz budžetana konkursima opština je ćerka-firma „Insajder tima“.\nIzdavač Srpskog telegrafa je firma „Medijska mreža“, čiji je većinski vlasnik Ljubomir Dabović (55 % udela), a po 15 % imaju Saša Milovanović, Milan Lađević i Lazar Simić. U impresumu novina, Milovanović je naveden kao direktor, a Lađević kao glavni urednik. Lađević je radio kao glavni urednik Kurira do kraja 2015, da bi sredinom sledeće godine osnovao Srpski telegraf.\nProšle godine je ovaj tabloid na konkursima za projektno sufinansiranje dobio nešto manje od 71.000 evra. Najviše novca, 5 miliona dinara, dao je Grad Beograd.\nKako je Raskrikavanje ranije pisalo, vlasnica portala Srbijadanas.com je Aleksandra Martinović, nekadašnja suvlasnica firme „Prointer Solutions“, u većinskom vlasništvu Slobodana Kvrgića. Prema tvrdnjama opozicionih partija, Kvrgić poslovni uspeh duguje bliskim odnosima sa vladajućom strankom.\nKRIK je otkrio i da je supruga predsednika Srbije Aleksandra Vučića kupila stan u naselju Belvil upravo od Kvrgića, ali je Vučić u intervjuu za KRIK tvrdio da ne poznaje ovog biznismena. Kvrgićeve firme su česti pobednici na državnim tenderima od kada je SNS na vlasti. Zvanično objavljeni finansijski izveštaji ove firme pokazuju da su se prihodi ovog preduzeća u periodu 2012 - 2016 povećala sa 73 milona dinara 2012. na više od 6 milijardi dinara na kraju 2016. godine.\n„News media team“, jedna od firmi koja je dobila novac za sadržaje koje će objaviti na ovom portalu, prema podacima iz registra Agencije za privredne registre, osnovan je 25. decembra prošle godine. Vlasnik firme je Strahinja Vujadinović.\nIstog dana registrovana je i „AB media“, druga firma koja je dobila novac na konkursima. Vlasnica je Ana Abramović.\nProrežimski tabloid Srpski telegraf objavio je fotografije i snimke na kojima se, kako tvrde, vidi ...


Vesti online / Sport / Košarka / Denver pobedio Oklahomu posle produžetka\nDenver pobedio Oklahomu posle produžetka\nKošarkaši Denvera pobedili su posle produžetka, u noći između nedelje i ponedeljka Oklahomu sa 121:118 i prekinuli niz Tandera od šest uzastopnih pobeda.\n"Tander" pao u produžetku\nNajefikasniji u ekipi Denvera bio je Kori Bruer sa 26 poena, od kojih je 15 postigao u četvrtoj četvrtini, Danilo Galinari dodao je 18, a Kenet Farid 16 poena uz 10 skokova. Oklahoma je izgubila i pored dobrih partija Kevina Durenta i Rasela\nVestbruka. Durent je ubacio 37 poena, imao sedam skokova i osam asistencija, a Vestbruk 36 poena, osam skokova i devet asistencija.\nObojica su, međutim, u poslednjim trenucima produžetka promašili "trojke" za izjednačenje.\n"Ovo je bila najbolja utakmica koju sam gledao ove godine. Oba tima su igrala prilično dobro. Prevazišli smo teške situacije i mislim da možemo da budemo dobar tim", rekao je trener Denvera Džordž Karl.\nKošarkaši Toronta pobedili su Los Anđeles Lejkerse sa 108:103 i naneli im peti uzastopni poraz na gostovanjima.\nDo prve pobede u poslednje četiri utakmice, Reptorse su predvodili Hose Kalderon sa 22 poena i devet asistencija i Lendri Filds i Ed Dejvis sa po 18 poena. U ekipi Lejkersa, koja je tako izgubila osmi put u poslednjih 10 utakmica, Kobi Brajant postigao je 26 poena, Pau Gasol jedan manje, a Stiv Neš dodao je 16 poena i devet asistencija. Dvajt Hauard završio je utakmicu sa pet poena, pošto je posle dve tehničke greške isključen u završnici prvog poluvremena.\nDetroit je pobedio Boston sa 103:88 i naneo mu treći uzastopni poraz u ligi. U pobedničkom timu šestorica igrača postigla su dvocifreni broj poena, a najefikasniji je bio "ruki" Andre Dramond sa 16 poena i sedam skokova. U ekipi Seltiksa, Kevin Garnet postigao je 16, a Redžon Rondo osam poena, uz 15 asistencija, devet skokova i devet izgubljenih lopti.\nKošarkaši Dalasa pobedili su Orlando sa 111:105 i ostvarili sedmi uzastopni trijumf na gostovanjima u međusobnom duelu.\nU ekipi Dalasa sedmorica igrača postigli su dvocifreni broj poena, a najefikasniji je bio Šon Merion sa 20, dok su O'Džej Mejo i Vins Karter ubacili po 15. Glen Dejvis postigao je 24 poena za Orlando, koji je zabeležio treći poraz u četiri utakmice.\nToronto - L.A. Lejkers 108:103\nOrlando - Dalas 105:111\nDetroit - Boston 103:88\nDenver - Oklahoma 121:118 (produžetak)\nNBA Usijanje u Los Anđelesu: Jokić isključen, Meloun hteo da se obračuna sa sudijom (VIDEO)\nKOŠARKA NBA: Jokić solidan u porazu Denvera\nNBA Jokić zablistao, prvi tripl-dabl u sezoni i to protiv šampiona


Elektroprivreda Crne Gore dobila dozvolu za rekultivaciju deponije Maljevac – Portal RTPV\nNaslovna / Vijesti / Društvo / Elektroprivreda Crne Gore dobila dozvolu za rekultivaciju deponije Maljevac\nAlma Sadović 29. Aprila 2019.\tDruštvo Ostavite komentar 189 pregledi\nDeponija se nalazi na dijelu urbanističke parcele 6, u okviru DUP-a Termoelektrana Pljevlja. U rješenju se navodi da radovi na rekultivaciji obuhvataju obustavljanje deponovanja otpada na kaseti 2, zatvaranje te kasete, tehničku i biološku rekultivaciju ove kasete, kao i sanaciju i tehničku i biološku rekultivaciju nizvodnih kosina deponije Maljevac.\nRadovi ce biti izvedeni prema glavnom projektu koji je uradio vodeci projektant Nikola Ćiparnić i nikšićko preduzece Nik Com, ciji osnivac i izvršni direktor je Vladimir Nikolić. Glavni projekat revidovala je podgoricka firma GeoT, ciji osnivac je Tanja Perović-Tomanović, a izvršni direktor Radonja Vojinović.\nRekultivacija deponije, koja će koštati 20 miliona eura, obavljaće se paralelano sa ekološkom rekonstrukcijom postojećeg bloka, za koju je izdvojeno 40 miliona eura. Iz EPCG su ranije Pobjedi saopštili da su tokom prošle godine za potrebe tog projekta već izdvojili 8,8 miliona eura.\nIz EPCG je ranije navedeno da će se rekultivacija deponije realizovati u fazama. U ovoj godini će rekultivirati kasetu 2, što će se finansirati iz kredita Svjetske banke od četiri miliona eura. Rekultivacija kasete 1 će se raditi od 2020. do 2021. godine, a treće kasete 2023. godine.\nPredhodno Programska šema za utorak, 30. 4. 2019. (Eksperimentalni program)\nSledeće U sklopu projekta “Zdrav pristup – zdravi proizvodi” organizovane dvije radionice


source.ba | Đuro i Bombaj štampa sinoć zagrijali Sarajlije ispred Vječne vatre\nU glavnom gradu Bosne i Hercegovine novogodišnje slavlje večeras je nastavljeno.\nGrađane Sarajeva i brojne turiste, odnosno goste grada, ispred Vječne vatre, sinoć su od 21.00 sat, uveseljavali grupa Mirza & panduri, a potom Đuro i Bombaj štampa.\nU Novu godinu Sarajlije i goste grada iz regiona sinoć je uveo Hari Mata Hari, dok je prednovogodišnje slavlje, 30. decembra, ispred Katedrale, obilježio nastup orkestra "MuzikArt" pod dirigentskom palicom Emira Mejremića.\nKako su najavili iz GRAS-a, tramvajski saobraćaj na relaciji Skenderija - Ilidža će raditi produženo, do jedan sat ujutro, a za posjetioce koncerta će biti organiziran i autobuski prijevoz na relaciji Trg Austrije - Dobrinja do dva sata ujutro.\nTagovi: SarajevoBombaj stampaNova godina


Intel Core i9-11900K i Gigabyte Z590 Aorus Master - Raketa sa dodatnim stepenom - SVET KOMPJUTERA\nUprethodnom izdanju „Sveta kompjutera” pozabavili smo se prvim primerkom nove Intelove generacije procesora, nazvane Rocket Lake. Taj model bio je i7-11700KF, sa osam fizičkih, odnosno, 16 logičkih jezgara, baš kao i ovaj koji je tema ovog teksta. S tim što smo se ovoga puta pozabavili najjačim modelom, koji nosi i9 u oznaci. Ovakva praksa do sada nije bila svojstvena Intelu, jer su se modeli različitih serija međusobno uvek razlikovali i po broju jezgara, makar onih logičkih, ako već ne i fizičkih. U čemu je onda razlika među ovim modelima i zaslužuje li Core i9-11900K devetku u prefiksu, saznajte u nastavku.\nRazlika između modela i7 i i9 ogleda se isključivo u podršci za Thermal Velocity Boost tehnologiju, kojom raspolažu i9 primerci\nVeć smo pisali o tome da su Rocket Lake modeli zasnovani na arhitekturi procesora namenjenih prenosnim računarima, odnosno, da se njihova jezgra zasnivaju na Sunny Cove arhitekturi koja je sačinjavala procesore iz generacije Ice Lake, dok je grafički deo strukturu svojih tranzistora pozajmio od Willow Cove arhitekture, odnosno, procesora iz Tiger Lake generacije. Kako su te dve generacije procesora proizvedene sa litografijom od 10 nanometara, koju Intel još uvek nije uspeo da primeni kod desktop modela, Rocket Lake je završio sa postojećim, 14-nanometarskim proizvodnim procesom.\nTo je, dalje, nametnulo mnoga ograničenja i kompromise, pa i maksimalni broj jezgara koje je moguće „uglaviti” u jedan procesor, a koji, očigledno, nije veći od osam. Prethodna, deseta generacija Core procesora imala je vrlo jasnu razliku između i7 i i9 modela: prvi su na raspolaganju imali osam fizičkih jezgara, a drugi svih deset. Ovoga puta to nije slučaj, jer i i7 i i9 modeli raspolažu sa po osam fizičkih jezgara i dvostruko više logičkih. Takođe, kapacitet keš memorije na svim nivoima (L1, L2 i L3) ostao je nepromenjen. U čemu je onda razlika među ovim modelima, pošto se cenovno poprilično razlikuju?\nRazlika među jačim modelima ogleda se isključivo u podršci za Thermal Velocity Boost tehnologiju, kojom raspolažu i9 primerci, a koja omogućava svim jezgrima da dostignu za 200 megaherca viši radni takt ili jednom od njih za 300, u odnosu na i7 modele kod kojih je ova tehnologija nedostupna. Suštinski, radi se o „probranim”, odnosno, čipovima koji raspolažu fizički kvalitetnijim tranzistorima koji su sposobni da dostignu za koju stotinu megaherca viši radni takt, na ionako nategnutim frekvencijama. Ovaj podatak će svakom entuzijasti koji drži do sebe probuditi osnovanu sumnju da je uz malo truda isti rezultat moguće postići i ručnim overklokom, jer je razlika od koje stotine megaherca svakako minorna pri radnom taktu od pet gigaherca, ali će se isto tako pokazati da je taj cilj gotovo neostvariv bez primene metoda rashlađivanja koje se, u najmanju ruku, smatraju neuobičajenim, ako ne i ekstremnim. Intel je već u fabrici sve čipove sposobne za taj radni takt deklarisao kao jače modele, a oni koji nisu mogli da izdrže dodatne megaherce, „prekrstio” u i7.\nNaime, svaki dodatni milivolt drastično utiče na ionako (pre)visoke radne temperature jezgara, ali i na potrošnju. Istina, ona je deklarisana na 125 vati, što na prvi pogled ne deluje naročito zabrinjavajuće, ali navedeni podatak se odnosi samo na slučajeve kada sva jezgra procesora rade na inicijalnom taktu, koji je znatno niži od maksimalnih Turbo Boost vrednosti. Kako su Rocket Lake procesori podešeni tako da budu veoma „raspoloženi za boostovanje”, kako bi pružili što bolje performanse,maksimalne vrednosti radnog takta najviše će zavisiti od temperature koju jezgra dostignu, dok će se ograničenje potrošnje daleko manje uzimati u obzir prilikom određivanja maksimalne radne frekvencije. Zato je sasvim izvesno i za očekivati da će potrošnja pod punim opterećenjem, i uz adekvatno hlađenje, dosezati do (ali i prevazilaziti) 250 vati.\nIz navedenog je jasno da će se i najmoćniji vazdušni kuleri jedva nositi sa toplotom koju generiše čip ove potrošnje, pa je kvalitetno vodeno hlađenje, maltene, obavezno ako je cilj da procesor pokaže svoju punu snagu u okviru fabrički deklarisanih vrednosti. Pored toga, da bi i9 zaista dosegao do svojih limita, mora da bude ispunjen još jedan uslov, a to je da matična ploča, odnosno, njena naponska sekcija, ima dovoljno snage i kapaciteta da se izbori sa tako visokom potrošnjom. Upravo jedan takav model smo iskoristili za testiranje Core i9-11900K.\nOvaj model je među najboljim Gigabyteovim pločama namenjenim Rocket Lake procesorima, ali se izdvaja i među konkurentima i nema sumnje da će biti vrlo čest izbor svakome ko želi da mu najjača Raketa pokaže svoju punu snagu. Pre svega, izdvaja se po izuzetno robusnoj naponskoj sekciji, sastavljenoj od 18 faza namenjenih napajanju procesorskih jezgara, sa dodatnom fazom za napajanje integrisane grafike. Navedene naponske faze sposobne su da izdrže struju od 1620 ampera, pa je jasno da ploča ima i više nego dovoljno snage u rezervi, čak i ako se neko usudi da se oproba u overklokovanju uz upotrebu tečnog azota. Pritom, naponska sekcija raspolaže i sopstvenim ventilatorom, ukoliko se ukaže potreba za aktivnim hlađenjem njenih komponenata.\nNišta manje nisu impresivni ni ostali detalji, poput PCI-E slotova, od kojih su prva dva izvedena u skladu sa PCI-E 4.0 standardom, što znači da su oba direktno povezana sa procesorom i da će retkim srećnicima koji sebi mogu da obezbede dve GeForce RTX 3090 kartice omogućiti da uživaju u čarima zaboravljene i skoro sasvim napuštene SLI tehnologije, bez spoticanja o propusnu moć magistrale, jer će u tom slučaju svaka od kartica na raspolaganju imati po osam PCI-E 4.0 linija.\nZbog ovakve konfiguracije PEG slotova i ograničenog broja PCI-E linija kojima Rocket Lake procesori raspolažu, samo jedan M.2 slot koristi PCI-E 4.0 magistralu i to četiri njene linije, dok su preostala dva takođe ograničena na četiri linije, ali PCI-E 3.0 magistrale. Za ostale skladišne uređaje, na raspolaganju je još šest SATA portova.\nMrežno rešenje posebno se izdvaja, jer ploča koristi Aquantia 10G mrežni kontroler, sposoban za brzine od 10 gigabita po sekundi, a ni bežični deo ne zaostaje, pa, tako, podržava Intelov WiFi-6E standard, kao i frekventni opseg od šest gigaherca, pored onih od 2,5 i pet gigaherca. I Bluetooth veza je „po poslednjoj modi” i izvedena uz podršku za 5.2 standard.\nZvučni podsistem zasnovan je na Realtekovom ALC1200-VB čipu, kome je pridružen DAC (digitalno-analogni konverter) koji zadovoljava Hi-Fi standarde i podržava 32-bitni zvuk. Ovako respektabilnu postavku upotpunjuju namenskiaudio-kondenzatori i visokoprecizni TXC oscilator, koji pomaže DAC-u da konvertovani zvuk bude što prirodniji.\nNa ploči ovog kalibra, ostale stavke, poput tastera za flešovanje BIOS-a kada je računar isključen (ili, čak, nekompletan), kao i merne tačke za eksterno merenje bitnih napona u sistemu, gotovo da se podrazumevaju, a ne manjka ni šarenih džidža-bidža, na radost ljubitelja svetlosnih efekata.\nBIOS ploče je prebogat opcijama za fino podešavanje svakog detalja, pa i mogućnostima za overklok, u koji se nismo upuštali, jer nam kanister tečnog azota baš i nije bio pri ruci. Ipak, ploča je sa prosečnim zatvorenim sistemom vodenog hlađenja uspela da izvuče fabrički deklarisan maksimum iz i9-11900K bez ikakvih problema, pritom primenjujući i neke sopstvene trikove za što duže održavanje boost vrednosti na maksimumu. Uprkos tome što je ploča sa lakoćom i bez naročitog zagrevanja uspela da potera Raketu „do daske”, sam procesor je kuvao i često bio blizu trocifrenih temperaturnih vrednosti, ali Intel kaže da je to uobičajeno i prihvatljivo. Nismo sigurni da li u obzir uzima samo garantni rok kao period u kome je planirana upotreba ovih modela, ali nam se tolike temperature čine neprihvatljivim i potencijalno opasnim po dužinu radnog veka procesora.\nUprkos ceni od preko 500 evra, ova ploča nudi maksimum koji Rocket Lake može da pruži i to po svakom parametru, uključujući i (nekome još uvek važan) SLI. Ko je baš zakleti „Intelovac” i ni po cenu života ne razmišlja o promeni tabora i uzimanju Ryzena u razmatranje prilikom odabira nove konfiguracije, a pritom ne žali para i želi najbolje što Intel nudi, teško da će naći zaokruženiji model Z590 ploče, pa čak i po ovolikoj ceni.\nProcesorom smo, s druge strane, daleko manje zadovoljni. Iz tabele se vidi da mu dodatni megaherci donose blagu, ali merljivu prednost u svakoj situaciji, iako je ona apsolutno precenjena, jer je razlika u ceni u odnosu na i7-11700K previsoka. Ono što se iz naših tabela ne može zaključiti, a što smo proverili u praksi, jeste učinak u igrama. Uprkos tome što je ovo najmoćniji procesor koji Intel trenutno nudi na desktop tržištu, ipak je reklamiran „samo” kao „najbrži igrački procesor na svetu”. Jeste brži od i7-11700K... toliko da je minimalni broj frejmova u većini igara viši za jednocifrenu vrednost, dok FPS brojač svakako prikazuje debelo trocifrene vrednosti u oba slučaja. Da li je baš 155 frejmova u sekundi, kao minimalne vrednosti, toliko brže od 152 frejma, dok je prosek u oba slučaja preko 200 FPS i to u 1080p i podešavanjima detalja na srednjem nivou, ostaje na budućim korisnicima (ako ih uopšte bude) da procene po svom nahođenju, ali neka budu spremni da za tako minornu razliku plate i više od 100 evra. Mi bismo, ipak, sačekali neke bolje dane za Intel.\nGainward GeForce RTX 3060 Ghost i Palit GeForce RTX 3060 Dual\nChieftec GS-01B-OP Hunter\nRukavica u lice gospodaru\nAllocacoc E-Bike 10790SV/EKBSC\nYugo za 21. vek\nPristup na nepristupačnom mestu\nD-Link DCS-8525LH, DCS-8526LH, DCS-8600LH i DCS-4322\nMalo spolja, više iznutra


U kompaniji TIAS, nudimo profesionalne usluge poslovnog i poreskog savetovanja. Cilj koji želite da ostvarite u vašem poslovanju predstavlja naš prioritet. Pre davanja svake ponude prilagođene vama, uvek detaljno analiziramo probleme kroz diskusiju.\nVrednujemo transparentni timski rad. Ova vrednost, između ostalih, prenosi se i na efikasnost naših poreskih aktivnosti. Ovo je domen koji zahteva stalnu analizu i poznavanje date oblasti, i upravo ovde su naši stručnjaci uvek u toku.\nSpecijalizovani smo u praćenju poreskih postupaka, i za ovu uslugu koristimo naše veštine zasnovane na najboljim praksama, poznavanju oblasti, i komunikaciji između obe strane. U mogućnosti smo da ovu vrstu postupaka izvedemo na dinamičan i pouzdan način.\nSve vrste revizija i kontrole zahtevaju dosta vremena i donose dosta problema zaposlenima u kompaniji koji nemaju aktuelne kvalifikacije i poznavanje ove oblasti. U takvim situacijama, najbolje je da se rešavanje ovog problema poveri spoljnim kompanijama specijalizovanim u ovoj oblasti. Naša pravna kompanija, ne samo da štedi vreme našim klijentima već, zahvaljujući transparentnosti i pouzdanoj komunikaciji, smanjuje rizik takvih kontrola u budućnosti.\nporesko i carinsko savetovanje\nNašim klijentima pružamo dokazana i solidna rešenja osmišljena prema njihovim potrebama. U saradnji sa nama, klijenti uvek cene naša praktična i bezbedna rešenja u oblasti prava i poreza, zahvaljujući kojima brže stižemo do njihovog cilja.


Galetin: Srbija ima dovoljno hrane, cena je već druga priča | Novosadski informativni portal 021\nGaletin je na televiziji "Insajder" istakao da je potrebno verovati struci i ne podleći psihozi straha, te da je "iznenađen paničnim tonom kojim se saopštavaju vesti".\n"Srbija ne može da hrani pola Evrope, ali je ozbiljan izvoznik pšenice, ozbiljan izvoznik kukuruza… Sve je u našim rukama. Jednostavno ne znam koji scenario bi mogao da se desi da Srbija ostane bez hrane. Kolika će cena biti, to je sada već druga priča", rekao je Galetin.\nDodao je da će građani očigledno osetiti krizu, ali da je lično ubeđen da neće biti praznih rafova i nestašica.\nGaletin je dodao da ipak nije održivo da cene budu zamrznute na neki duži rok, jer ako država tera nekoga da proizvodi gubitak, taj će nestati sa tržišta.\n17.05.2022\t• 15:37\nPostoji nestašica brašna zbog preteranog izvoza i prevelike prodaje penzionerima!Sada pekari dobijaju skupo brašno i svakodnevno podižu cene!Postoji mogućnost da uskoro hleb od kukuruza bude jeftiniji od pšeničnog?!